Dijaspora dobila kancelariju - juGmedia\nNIŠ – Prvu Kancelariju za saradnju sa dijasporom, koja se nalazi u Ulici Nade Tomić broj 13, otvorili su predstavnici grada i republičke Kancelarije za saradnju sa dijasporom.\nGradonačelnik Zoran Perišić istakao je da će zadatak Kancelarije biti da uspostavi saradnju grada sa našim ljudima u inostranstvu i pomogne im oko rešavanja mnogih poslova, poput izdavanja pasoša ili izvoda iz matičnih knjiga.\n„Dijaspora od nas očekuje da im omogućimo da probleme rešavaju brzo, onako kako su navikli da to čine u inostranstvu. Ukoliko bude potrebno Kancelarija će biti otvorena i vikendom, a njen telefon će biti dostupan 24 sata dnevno“, izjavio je Perišić.\nOn je istakao da će građani Srbije koji žive i rade u inostranstvu moći da postavljaju pitanja zaposlenima u Kancelariji u dijaspori i putem interneta.\n„Jedan od zadataka Kancelarije biće i promocija investicionih potencijala grada. Naša dijaspora je brojna, bogata i pametna. Međutim mi moramo da pokažemo da ih želimo nazad i moramo da im stvorimo uslove da ulože svoja sredstva. Oni su zainteresovani da investiraju, ali žele da im se pokaže da će njihova investicija biti sigurna i transparentna“, rekao je dr Perišić.\nPrema rečima dr Perišića Kancelarija za saradnju sa dijasporom napraviće bazu podataka i ustanoviti koliko tačno ljudi iz ovog kraja živi i radi u inostranstvu.\nDirektorka Kancelarije za saradnju sa dijasporom i Srbima u regionu Vlade Republike Srbije dr Slavka Drašković istakla je da povezivanje sa dijasporom mora biti lokalno.\n„ Otvaranjem Kancelarija za dijasporu podstaći će se privredna saradnja sa našim ljudima u inostranstvu. Podaci govore da su njihove investicije u 90 odsto slučajeva vezane za zavičaj“, rekla je Drašković.\nOna je istakla da oko 2,7 milijardi evra Srbija godišnje dobije od naših ljudi koji žive u inostranstvu. Međutim, dok druge dijaspore polovinu svog novca ulože u investicije, naša dijaspora samo 10 odsto svojih para ulaže u privredu.\nNIŠ - Kompanija Auto One d.o.o iz Niša, kao ovlašćeni Opel partner i Opel klub Srbija, zvanično udruženje zaljubljenika u Opel automobile, pokreću…\nGordana Đorđević – „Ekspert“ koji odlučuje o tuđim projektima, a njeni nikako da prođu\nKako to da direktorki leskovačke biblioteke, koja je kao predsednica komisije u Leskovcu odlučivala o dodeli sredstava za projekte u oblasti kulture…


Ustavni sud: Radimo bez prekida i za vreme vanrednog stanja - NOVA portal\nUstavni sud: Radimo bez prekida i za vreme vanrednog stanja\nDruštvo Autor:Fonet01. maj. 202018:53\nUstavni sud Srbije (USS) radi bez prekida i za vreme vanrednog stanja, proglašenog zbog epidemije koronavirusa, a rad je organizovan u skladu sa merama i preporukama državnih organa, saopšteno je iz USS povodom tvrdnji da je zgrada Suda zaključana i da USS ne radi od 23. marta.\nU skladu sa tim merama i preporukama, a pre svega u cilju zaštite zdravlja građana, kao i zaposlenih u Ustavnom sudu, Sud je od 23. marta 2020. godine, do prestanka vanrednog stanja, obustavio rad kancelarije za prijem podnesaka putem neposrednog kontakta sa strankama, takozvani šalterski rad, navedeno je u saopštenju.\nU tom periodu, kako se navodi, stranke Ustavnom sudu podneske mogu predati, kao i do sada, posredstvom pošte, a iz istog razloga, zatvoren je ulaz u zgradu iz Bulevara kralja Aleksandra, dok je i dalje otvoren ulaz iz Ulice arhiepiskopa Danila.\nSzS podneo inicijativu za ocenu ustavnosti vanrednog stanja\nO svemu ovome javnost je upoznata još 22. marta 2020. godine, posredstvom internet stranice Suda, kao i obaveštenjem istaknutim na ulaznim vratima Ustavnog suda, ističe se u saopštenju.\nUstavni su navodi kako su „ne samo netačne nego i tendenciozne tvrdnje da je zgrada Ustavnog suda zaključana i da Ustavni sud ne radi“.\n„Ustavni sud ostvaruje svoje ustavnosudske nadležnosti i u vreme proglašenog vanrednog stanja, u režimu rada primerenom datim okolnostima. U tom smislu i svi podnesci koji pristižu u Ustavni sud poštom blagovremeno se zavode, formiraju se predmeti i dostavljaju u rad“, navodi u saopštenju USS.\nradUstavni sud Srbijevanredno stanje


Mještani peticijom protiv gradnje azila u Gostilju - Zvornicki.ba\nMještani peticijom protiv gradnje azila u Gostilju\nU selu Gostilj, četiri kilometra od Srebrenice, novonastalo Udruženje za zaštitu životinja „Silver dog“ iz Srebrenice počelo je pripremne radove za izgradnju prvog azila za napuštene pse u ovoj opštini, a stanovnici su protiv izbora ove lokacije.\nGrađani su se udružili i njih 92 potpisalo se i od nadležnih opštinskih organa traže da ova lokacija ne bude za azil jer se nalazi iznad sela gdje su izvori pitke vode koje nekoliko domaćinstava koristi za piće.\n“Protiv toga smo da to sklonište bude u našem selu. Tu su brojna izvorišta, a iznad samog lokaliteta je lovište Zanik, koje je bogato krupnom i sitnom divljači. U praksi bi to značilo da se tu ne bi lovilo i ljudi više neće moći živjeti na svojim imanjima”, kaže jedan od inicijatora peticije Zaim Hasanović.\nPredsjednik Udruženja za zaštitu životinja „Silver dog“, koje podržava Opština Srebrenica, Velimir Stojanović kaže da peticija nije valida jer nisu navedeni matični brojevi potpisnika, a veliki broj potpisanih ne žive tu.\n“Sklonište je privremenog karaktera, a protesti stanovnika nisu opravdani, jer se lokacija nalazi 250 metara od najbližih kuća, što propisi dozvoljavaju”, kaće Stojanović.\nOn ističe da će na površini od 2.420 metara kvadratna iznajmljenog zemljišta, biti zbrinutno oko 50 pasa dok se na drugoj lokaciji ne sagradi azil za pse.\nStanovnici Gostilja najavili su proteste ukoliko Opština Srebrenica ne reaguje.


::Turistička organizacija opštine Inđija na Međunarodnom sajmu turizma u Beogradu\nTuristička organizacija opštine Inđija i ove godine nastupiće na Međunarodnom sajmu turizma u Beogradu, ali po prvi put zajedno sa turističkim organizacijama opština Srema. U periodu od 19. do 22. februara u hali 4 pod sloganom „Divan je kićeni Srem“ na štandu veličine 80 m² svoju ponudu zajedno sa Inđijom predstaviće i Sremski Karlovci, Stara Pazova, Sremska Mitrovica, Irig, Ruma, Šid, Pećinci, Beočin i Pokret gorana Vojvodine. <?xml:namespace prefix = o ns = "urn:schemas-microsoft-com:office:office" />\nPostavio dana 17. 02. 2015. Novinar RTI\n::Parovi četvrtine finala Kupa PFS Srema\nIzvučeni su parovi četvrtine finala Kupa PFS Srema koje se igra 25. februara od 14.30 sati. U Staroj Pazovi sastaju se “Jedinstvo” i “Omladinac” iz Novih Banovaca, “Hajduk 1925 Podunavac” u Belegišu dočekuje “Hajduk” iz Beške, “Ljukovo” je domaćin “Napretku” iz Popinaca a “LSK” iz Laćarka igra sa “Slogom” iz Erdevika. Mečevi polufinala na programu su 1. marta, a finale nedelju dana kasnije.<?xml:namespace prefix = o ns = "urn:schemas-microsoft-com:office:office" />\n::Dan državnosti Srbije\nNа Sretenje, 1835. godine, knez Miloš Obrenović proglаsio je prvi srpski ustаv i jedаn od prvih demokrаtskih ustаvа u Evropi. Tvorаc jednog od nаjliberаlnijih evropskih ustаvа tog vremenа je Dimitrije Dаvidović, učeni Srbin iz Austrije i knjаžev sekretаr. U njemu su bile izrаžene potrebe srpskog društvа zа emаncipаcijom, rаzbijаnjem feudаlnih ustаnovа i аutokrаtske vlаdаvine\n::Prezentacija mera kojima Pokrajina doprinosi razvoju poljoprivrede u Inđiji\nPokrajinski sekretarijat za poljoprivredu, vodoprivredu i šumarstvo će u sredu 18. februara 2015. godine, poljoprivrednicima iz opštine Inđija predstaviti konkurse u ovoj godini, kako bi mogli već sada planirati investicije u svoju proizvodnju. Prezentacija mera kojima Pokrajina doprinosi razvoju poljoprivrede, održaće se u Kulturnom centru Inđija, sa početkom u 18 časova. Na taj način blagovremeno će biti obavešteni svi koji su zainteresovani za ulaganje u primarnu proizvodnju i imaće priliku da razgovaraju sa predstavnicima Sekretarijata, kao i da se informišu o načinu dodeljivanja bespovratnih sredstava, te o vezi između konkursa i povoljnih kredita fondova APV.\nNa bioskopskom repertoaru Kulturnog centra 15. i 16. februara nalaze se tri filma. Najmlađi posetioci imaće priliku da pogledaju i animirani film sinhronizovan na srpski jezik u 3D projekciji „Asteriks, naselje bogova“. Projekcije su 15. februara od 16 sati. Projekcije filma „Pedeset nijansi - siva“ su 15. i 16. februara od 22 časa. Domaće filmsko ostvarenje „Gorčilo, jesi li to došao da me vidiš“ prikazivaće se 15. i 16. februara u dva termina: od 18.00 h i 22.00 h.


Samoća pogađa stare u Velikoj Britaniji - Penzin\nTako bi izgledale brojke kada bi se procenti novog istraživanja primenili proporcionalno na celu populaciju starih.\nOrganizacija Starenje (Age UK) kaže da je u njihovom poslednjem istraživanju o samoći zabeležen značajan porast samo-izjašnjavanja o društvenoj izolaciji, a da 10 odsto ispitanika opisuje sebe kao uvek usamljene. Ovo predstavlja rast od skoro 300.000 u odnosu na istovetno istraživanje iz 2013. godine.\nIstraživanje u martu 2014. godine obuhvatilo je preko 2.000 ljudi starijih od 65 godina, koji čine preko 11 miliona stanovnika Velike Britanije.\nSamoća je prepoznata kao ključni problem javnog zdravlja poslednjih godine, s obzirom da ljudi postaju odsečeni od zajednice nakon penzionisanja i kada izgube samostalnost zbog invaliditeta, piše Independent.\nKomentar Penzina: S obzirom da je porodica glavni oslonac starih, a stotine hiljada mladih otišlo je iz Srbije samo tokom poslednjih 25 godina, postavlja se pitanje da li samoća očekuje veliki deo generacije današnjih sredovečnih građana Srbije? Možemo li nešto učiniti tim povodom?


Evo zašto su u sukobu Đukanović i Knežević... | Vestinet.rs\nPočetna TEMA DANA\tEvo zašto su u sukobu Đukanović i Knežević…\nEvo zašto su u sukobu Đukanović i Knežević…\nRasplamsava se sukob biznismena Duška Kneževića i crnogorskih vlasti, inače nekadašnjih bliskih saradnika.\nOptužbe za brojna kriminalna dela, zahtevi za crvenim Interpolovim poternicama, vanredne emisije i „rat“ na društvenim prežama, ulaz policije u televiziju – tako poslednjih dana izgleda odnos biznismena Duška Kneževića i vlasti Crne Gore Mila Đukanovića.\nS jedne strane, crnogorski državni organi ređaju optužnice protiv Kneževića i nadležnih u njegovoj kompaniji „Atlas grupa“ za različite pronevere – od pranja novca, do utaje poreza, sporne privatizacije i investicije.\nKnežević je „begunac od pravde koji pokušava da, podižući galamu na političkom terenu, zakamuflira pravnu odgovornost“, opisuje ga predsednik Crne Gore Milo Đukanović.\n„Nismo više prijatelji, vrati moje pare“, obraća se Knežević Đukanoviću preko profila na društvenoj mreži Instagram.\n„Godinama je Knežević bio poznat kao jedan od tajkuna koji je blizak vladajućem DPS-u i čije je sve investicije i poduhvate na neki način podržavala ili promovisala vladajuća struktura – bilo Đukanović lično, bilo neki njegovi saradnici“, kaže direktorka MANS-a Vanja Ćalović.\nPoslednju etapu sukoba predstavljala je najava da će Crna Gora zatražiti stavljanje Kneževića na „crvenu poternicu“ Interpola, ali njegovog imena i dalje nema na listi osoba koje traži Crna Gora.\n„Bilo je neobično da su se od svih spornih investicija u Crnoj Gori, baš Knežević i njegova investicija u bolnicu Meljine našli na meti.“\nOne najvažnije tiču se snimka na kome Knežević tvrdi da predaje kovertu sa novcem nekadašnjem gradonačelniku Podgorice Slavoljubu Stijepoviću, potom afera privatizacije „Telekoma“ i uloge firmi Kneževića i porodice Đukanović, kao i sudbina Kneževićevih banaka „IMB“ i „Atlas“ i njihova namena.\nIako je sukob u javnosti veoma buran, sudskih epiloga – nije bilo mnogo.\nKneževićeva poslovna imperija jeste pretrpela udarce i smanjenja – pre svega kroz gotovo potpuni prestanak rada banaka, ali i pojedinih drugih delova sistema „Atlasa“.\n„Mi smo analizirali donacije DPS-u u kampanji za parlamentarne izbore 2016. godine i saznali da je veliki broj socijalno ugroženih, maltene istog dana, uplaćivao toj partiji velike sume novca koje inače sebi nisu mogli da priušte.“\nVanja Ćalović kaže da je Specijalno tužilaštvo tvrdilo da su otvorili istragu, ali dodaje da nije napravljen nikakav pomak već da je DPS za predsedničke izbore promenio način na koji funkcioniše sa onim što naziva „crnim fondovima“, najpre kroz fiktivno smanjivanje troškova.\nU kojoj meri će sve ovo promeniti Crnu Goru, zavisi od gospodina Kneževića koji je najavio da poseduje mnogo više informacija nego što je do sada objavio – oko 2000 sati snimljenog materijala i dokumentaciju u vezi i sa brojnim privatizacijama“, kaže direktorka MANS-a.\nOstao je vezan za srpsku prestonicu – u biografiji navodi da u njoj predaje ekonomske predmete na privatnom Univerzitetu Union.\nU Beogradu je osnovao i Beogradsku bankarsku akademiju, visokoškolsku ustanovu koja na svom sajtu ne navodi da pripada Kneževićevoj imperiji, ali se na pojedinim sajtovima „Atlas grupe“ i dalje ubraja u Kneževićevo vlasništvo.\nKompaniju „Atlas grupu“ osnovao je pre gotovo 30 godina i na njenom čelu se i dalje nalazi.\nOd 2010. godine, član je Globalne inicijative „Klinton“, a nekadašnjeg američkog predsednika Bila Klintona doveo je u Crnu Goru, zajedno sa Vladom DPS-a.\nBio je vlasnik i košarkaškog kluba „Atlas“ u Beogradu – nastalog kupovinom „KK Beopetrol“, pa ugašenog nekoliko godina kasnije.\nU svojoj biografiji ističe i filantropski aspekt, pre svega kroz rad svoje „Atlas fondacije“.\nPoslovna imperija „Atlas grupe“\nOko 30 kompanija direktno ili indirektno deo su „Atlas grupe“, Kneževićevog poslovnog poduhvata još iz vremena Jugoslavije.\nDve banke, berza, prvi privatni univerzitet, investicioni i penzioni fondovi, osiguranje, turistički kompleksi, posebno za medicinski turizam – teško je nabrojati sve Kneževićeve projekte.\n„Knežević je razvijao poslovnu imperiju u Crnoj Gori – banku, univerzitet, da bi ubrzo potom Đukanović osnivao biznise u istim oblastima“, kaže direktorka MANS-a.\nMilo Đukanović se navodi kao vlasnik dela akcija Univerziteta Donja Gorica – drugog privatnog univerziteta u Crnoj Gori, dok je njegov brat Aco većinski vlasnik Prve banke.\nPokušao je Knežević da se bavi biznisom u regionu, a i šire – u Srbiji, Rusiji i na Kipru.\nU Srbiji je bio vlasnik „Atlas banke“ koju je prodao grčkoj „Pireus banci“, a povratak na tržište pokušao je berzanskom kupovinom akcija „Univerzal banke“.\nbiznismen Duško KneževićMilo Đukanovićsukob\nVozači, odsad ćete morati da uzimate SLOBODAN DAN da biste REGISTROVALI auto


Nakon 74 godine Alitalia je otišla u istoriju, rodila se Ita Airways - Auto Republika\nNasuprot očekivanjima, na iznenađenje svih, nova nacionalna avionska kompanija Italije će leteti pod imeom Ita. U odnosu na starog prevoznika, nova firma će biti radikalno manja, dok se rukovodstvo nada da će dostići „pozitivnu nulu“ u poslovanju za samo dve godine u odnosu na trenutka osnivanja.\nAlitalia je poslovala 74 godine što se završilo poslednjim sletanjem aviona na aerodromu u Rimu. Kompanija je juče promenila naziv pa se tako sada naziva „Ita Airways“, rekao je izvršni direktor Fabio Lacerini na konferenciji za štampu. U petak je ujedno stvoren i novi nacionalni avio prevoznik Italije, što se desilo poletanjem prvog aviona kompanije Ita, što je upriličeno s milanskog aerodroma Linate, odakle se letilica uputila ka (svakom zvezdašu milom) Bariju.\nIznenađenje je bilo veliko jer je u javnosti bila aktuelna izjava rukovodstva s početka nedelje u kojoj je naznačeno da se ne zna pod kojim nazivom će nov prevoznik početi život. Kompanija je u poslednjem trenutku, to jest u četvrtak otkupila pravo na marku Alitalia za sumu od 90 miliona evra, što je potvrdila portparolka, želeći da na taj način spreči konkurenciju da se služi istim u nekom epilogu. Inače, Alitalia nije dobila niti jednu ponudu koja bi zadovoljila apetite njene uprave, jer je tražena suma odgovarala iznosu od čak 290 miliona evra.\nAlitalia je za Italijane imala nemerljivu važnost i simbolički značaj, ali je jedva sastavljala kraj s krajem jer je poslovala isključivo u zoni gubitaka još od 2002. godine. Podsetićemo da je vlada Italije morala da interveniše 2017. godine, tako što je finansijskom injekcijom izvukla kompaniju iz stečaja. Međutim, spasa nije bilo jer se nastavilo s poslovanjem po istom, neuspešnom modelu.\nSvi uslovi u vezi osnivanje nove firme Ita su usaglašeni s Evropskom unijom, a stoprocentni vlasnik firme će biti Republika Italija. Nova firma će igrati ulogu pravnog sledbenika Alitalije, ali sudeći po stavu Evropske komisije, to neće biti ekonomska sledbenica, pa će tako novo društvo krenuti u nov život bez tereta, to jest bez Alitalijinih dugova.\nIta je kupila portfolio u vlasništvu Alitalije za simboličnu sumu od jedan evro, objasno je Alfreda Altavila kao predsednik Ite. Naravno, oni ekonomski pismeni znaju da to nije prava cena, već da treba uzeti u obzir i koliku investiciju je startap firma morala da načini da bi mogla da leti na efikasnim osnovama, počev od prvog dana života.\nU petak je na redu letenja bio ukupno 191 polazak, a nova firma planira da neguje flotu od 52 aviona u vlasništvu, s ukupnim brojem radnika od oko 2.800, što se prve godine tiče. Pored sopstvenog letačkog parka, Ita želi da na lizing uzme i 31 avion nove generacije, marke Airbus. Te letilice bi bile namenjene linijama u komšiliku, kao i onim srednje distance. Bili bi obojeni u azurno plavu boju, istu onu koju koriste sportski timovi koji predstavljaju državu s Apenina. Ciljna grupa će pokrivati poslovne ljude i turiste.\nPodsetićemo da je Alitalia imala više od deset hiljada ljudi, dok će nova firma zadržati otprilike svakog četvrtog profesionalca, ali će broj osoblja rasti s proširenjem flote. Za 2025. je planirano da Ita upravlja sa 105 letilica, i da upošljava oko 5.700 ljudi.\nO tome kolike su šanse nove firme da bude profitabilna nisu usaglašeni stavovi. Iz sindikata Cub Trasporti kažu da poslovni plan ne uliva poverenje, a nije jasno kako će kompanija koristit avione koje koristi, bez značajnog tržišnog udela. Dakle, radnički sindikati očekuju astronomske gubitke u prve dve godine, ali uprava uverava da će se na zelenu granu stići već u 2023. godini.\nIpak, verovatnije je da će strukturalni problemi postati još veći. Dodatni pritisak na poslovanje Alitalije su nametnule niskobudžetne kompanije koje se šire poslednjih godina, kako na Starom kontinentu, tako i u i Italiji, objašnjava ekspert za ova pitanja Ugo Arigo. Ita će se suočiti s istom tom dramom. Dugoročno posmtrano, kamen oko vrata Ite će predstavljati i to što će novoosnovana firma posedovati samo sedam interkontinentalnih letilica, umesto njih 26, koliko je bilo u službi putnika Alitalije.\ntags: AlItalia avioni ITA Airways izdvojeno\nprevious Analiza: BMW kaska za kineskim proizvođačima u važnom (karaoka) segmentu\nnext SAAB možda dobije novog vlasnika i novi život\nSasvim legalno, mnoge avio kompanije su to odradile. Swiss Airways je to još 2002. godine odradio, i Srpski JAT koji je prešao u Air Serbiu. Osnuješ novu avio kompaniju, odradiš sve licence i dozvole i preko noći preuzmeš operacije pod novim imenom. Dugova bez. Montenegrini su se zajebali u koracima, nisu na vreme odradili novu avio kompaniju a staru nisu dotirali više novcem pabsu prestali sa letovima. Jedino pametno što su odigrali je potez da ostave avione u Pg jer su bili na lizing, da ne budu predmet zaplene. Poslednjih godina sam primetio par Ukrajinskih avio kompanija koje posluju godinu-dve… Pročitaj više »\nBMW zabeležio rekordnu prodaju\n12/04/2019 - 13:15


RTS :: "Sputnjik" sa Torlaka od danas u upotrebi širom Srbije\nKoronavirus u Srbiji "Sputnjik" sa Torlaka od danas u upotrebi širom Srbije\npetak, 22. okt 2021, 12:33 -> 12:57\n"Sputnjik" sa Torlaka od danas u upotrebi širom Srbije\nVakcine "sputnjik ve" proizvedene na Institutu "Torlak" u Beogradu danas su dobile dozvolu za upotrebu od nacionalnog regulatora Agencije za lekove i medicinska sredstva, potvrdio je za "Tanjug" ministar u Vladi Srbije Nenad Popović.\n"To znači da će vakcine sputnjik ve 'mejd in Srbija' od danas početi da se koriste na vakcinalnim punktovima širom Srbije", rekao je Popović, koji je i predsednik Međuvladinog komiteta za saradnju sa Rusijom.\nIstakao je da je do sada na Institutu Torlak proizvedeno blizu 1,5 miliona doza vakcina "sputnjik", a da će do kraja godine biti proizvedeno najmanje četiri miliona doza.\n"Kada nadležni organi procene da u Srbiji imamo dovoljno ruske vakcine za sopstvene potrebe, državno rukovodstvo, na čelu sa predsednikom Vučićem, doneće odluku o izvozu vakcine 'sputnjik'. Srbija je danas dovoljno snažna da pomaže drugim zemljama u okruženju i Evropi", rekao je Popović.\nPodsetio je da je proizvodnja vakcine "sputnjik" na Institutu Torlak započela u junu ove godine, kada su predsednici Aleksandar Vučić i Vladimir Putin zajednički označili početak proizvodnje u Srbiji.\nSrbija je, dodaje, prva i jedina zemlja u Evropi koja proizvodi vakcinu "sputnjik".\n"Zahvalni smo našim ruskim prijateljima na spremnosti da sa nama podele znanje i tehnologije neophodne za proizvodnju ove vakcine. Ono što je za druge zemlje strogo čuvana tajna, Rusija je sa nama bila spremna da podeli kada nam je to bilo najpotrebnije. Tako to rade pravi prijatelji i mi im to nikada nećemo zaboraviti", rekao je Popović.\nDirektorka Instituta za onkologiju i radiologiju Srbije dr Danica Grujičić danas će prva primiti vakcinu "sputnjik" proizvedenu u Srbiji.\nOd posledica kovida preminulo još 39 osoba, novih 1.613 slučajeva zaraze\nAšanin: Situacija se smiruje, u Batajnici 250 slobodnih mesta\nStabilna situacija u Srbiji, čeka se zvanična potvrda omikron soja u Hrvatskoj\nGodinu dana borbe sa kovidom u Batajnici – lekari i pacijenti se prisećaju najtežih trenutaka\nPreminulo 45 osoba, još 1.801 slučaj zaraze\n4° C 3° C 5° C 4° C 0° C -2° C


Vučić o Crnoj Gori: I na Zapadu razumjeli da je suština identitetsko pitanje – Borba\n“U Crnoj Gori se ne radi o samo pitanju crkve, već o identitetskom pitanju, zbog čega su ljudi sa takvom energijom i entuzijazmom i pokazali otpor prema donošenju Zakona o slobodi vjeroispovijesti”, rekao je predsjednik Srbije Aleksandar Vučić.\nVučić je, na opasku voditelja emisije na KCN televiziji da je srpski narod u Crnoj Gori jedinstven, kazao da su i na Zapadu dobro primijetili da to nije pitanje samo naroda i crkve, već identitetsko pitanje.\nIstovremeno je kritikovao sijanje mržnje, ukazujući da je na jednoj o televizija čuo izjave da se neki nadaju da će koronavirus “riješiti problem” u Crnoj Gori.\nNa konstataciju da srpska crkva ima važnu ulogu u opstanku srpskog naroda i da država treba tješnje da sarađuje sa crkvom, Vučić je kazao da je stav koji je iznio voditelj popularan, ali da je njegov kao predsjednika države malo drugačiji.\nMi smo, podsjeća, sekularna država, ali poštovanje prema crkvi moramo da pokažemo, na svakom mjestu, a dobro je kad država i crkva mogu da sarađuju.\nVučić je kazao da veoma poštuje patrijarha Irineja, za kojeg je kazao da je veoma dobar čovjek, čovjek koji beskrajno voli Srbiju i srpski narod.


Veliki prijatelji biće na suprotnim strana: Vladimir Vujasinović i Dejan Savić\nVaterpolisti Srbije nalaze se u Italiji na mini pripremama gde sparinguju sa Pro Rekom, a te pripreme završavaju sutra utakmicom protiv Đenovljana.\n"Za naše mlade igrače ovo je prilika da vide kako rade i igraju vrhunski igrači. Obostrana je korist u svakom slučaju. Pripreme završavamo u subotu utakmicom u Torinu i u nedelju smo u Beogradu", rekao je selektor Dejan Savić za sajt Vaterpolo saveza Srbije.\nUtakmica u Torinu se igra u čast Matia Aversa osnivača i dugogodišnjeg predsednika kluba Torino 81. Preminuo je prošle godine pa je klub iz Torina nedavno izneo predlog Pro Reku za odigravanjem ovakve utakmice.\nSa Savićevim izabranicima je i Sava Ranđelović koji je dobio dozvolu Breše da prisustvuje zajedničkim treninzima. Za fizioterapeuta Vladimira Radovića nema mnogo posla, ali je na tretmanu stalno Filip Filipović zbog problema sa rukom, navodi se na sajtu VSS.\n"Još ranije smo se dogovorili da Duško Pijetlović i Filip Filipović koji za Reko ne igraju u prvenstvu budu u našem sastavu dok će Dušan Mandić igrati za Đenovljane", dodao je Savić.


Globalni lider u tehnološkim rešenjima za avijaciju podržava prvi Vazduhoplovni samit jugoistočne Evrope\nSabre je glavni partner i sponzor Vazduhoplovnog samita i dovodi u Beograd svetske stručnjake iz oblasti tehnoloških rešenja.\nGlobalni lider u oblasti tehnoloških rešenja za aviokompanije i turizam, Sabre, učestvuje na prvom Vazduhoplovnom samitu jugoistočne Evrope kao glavni partner i sponzor. Sabre će, takođe, biti domaćin jednog od panela prvog dana samita.\nSabre će na Vazduhoplovnom samitu jugoistočne Evrope voditi panel o novim tehnologijama koje unapređuju industriju i fokusiraće se na tehnologije koje transformišu poslovanje aviokompanija i omogućavaju potpuno povezivanje na svim nivoima. Moderator panela će biti Šejn Bat, viši potpredsednik Sabre, a pored njega na panelu će učestvovati Đani Ajdar, direktor za IT Air Serbia, Roberto Tundo, direktor za informatičke tehnologije Alitalia, i Greg Gilhrist, viši potpredsednik i generalni direktor za korisničke usluge Sabre.\nSabre je zaslužna za kreiranje prvog rezervacionog sistema davne 1960. godine. Danas, kompanija Sabre ima jedan od najvećih tržišnih udela u industriji i kreira tehnološka rešenja za preko 400 aviokompanija, 750.000 hotela, 425.000 putničkih agencija, kao i na stotine aerodroma i vladinih institucija širom sveta. Tehnološka rešenja uključuju rezervacione i "check in" sisteme, rukovođenje prihodima, operacijama i rasporedom posade, kao i razne aplikacije u domenu turizma i prodaje, koje pomažu aviokompanijama i hotelima da rade efikasnije i ostvare veću zaradu.\n- Čineci putovanja bržim i personalizovanim Sabre je lider transformacije i inovacije i globalnoj industriji turizma i avijacije, i mi smo ponnosni što su naši partneri na samitu - rekao je Petar Vojinović, iz Tango Six, domaćina Vazduhoplovnog samita jugoistočne Evrope.


Nikola Jokić: Asistencija koju može da izvede samo on /video/\nSrpski košarkaš Nikola Jokić zabeležio je fenomenalnu partiju protiv San Antonio Sparsa, ali je jedan od mnogobrojnih sjajnih poteza bio zapaženiji od ostalih i veoma brzo planuo na društvenim mrežama.\nJokić je u pobedi protiv Sparsa ubacio 32 poena uz 16 skokova i sedam asistencija i odveo svoju ekipu do pobede.Potez koji je najviše impresionirao desio se krajem druge četvrtine, kada se Somborac spustio na niski post, privukao pažnju svog čuvara i još nekoliko igrača, a onda...Pas preko celog reketa koji je prošao tik pored glave dvojice igrača koji nisu znali šta se desilo.„Nikada nisam video da dodavanje može da prestravi odbrambenog igrača“, bio je jedan od mnogih komentara na mrežama.„Sve što Jokić radi mislite da neće proći, ali na kraju prođe“, dodao je drugi navijač ispod klipa na Tviteru koji ima preko 20.000 lajkova.Pogledajte (najbolje barem nekoliko puta) potez koji može da izvede samo genijalni Nikola Jokić:► Amerikanci hoće da sruše sistem u Evropi► „Jokić, Gasol, Parker...“ – ko je „ignorisan“ u anketi najvećih NBA košarkaša u istoriji?► Srbin je novi selektor Rusije!\n12:54 23.10.2021 (Osveženo: 13:06 23.10.2021)\n© AP Photo / David ZalubowskiNikola Jokić u duelu sa San Antonio Sparsima\nSrpski košarkaš Nikola Jokić zabeležio je fenomenalnu partiju protiv San Antonio Sparsa, ali je jedan od mnogobrojnih sjajnih poteza bio zapaženiji od ostalih i veoma brzo planuo na društvenim mrežama, uz komentare da pas kao taj nikada nije viđen.\nJokić je u pobedi protiv Sparsa ubacio 32 poena uz 16 skokova i sedam asistencija i odveo svoju ekipu do pobede.\nPotez koji je najviše impresionirao desio se krajem druge četvrtine, kada se Somborac spustio na niski post, privukao pažnju svog čuvara i još nekoliko igrača, a onda...\nPas preko celog reketa koji je prošao tik pored glave dvojice igrača koji nisu znali šta se desilo.\n„Nikada nisam video da dodavanje može da prestravi odbrambenog igrača“, bio je jedan od mnogih komentara na mrežama.\n„Sve što Jokić radi mislite da neće proći, ali na kraju prođe“, dodao je drugi navijač ispod klipa na Tviteru koji ima preko 20.000 lajkova.\nPogledajte (najbolje barem nekoliko puta) potez koji može da izvede samo genijalni Nikola Jokić:\n► Srbin je novi selektor Rusije!


Analiza stanja u srednjem stručnom obrazovanju Kantona Sarajevo\nU organizaciji Privredne komore Kantona Sarajevo i Ministarstva obrazovanja, nauke i mladih Kantona Sarajevo 31. 05. 2018. godine održan je okrugli sto o temi Analiza stanja u srednjem stručnom obrazovanju Kantona Sarajevo. Okrugli sto je dio aktivnosti u okviru projekta "Learning by Doing/Učenje kroz rad", a prethodila mu je priprema studije srednjeg stručnog obrazovanja KS prema zadatim projektnim smjernicama.\nAnaliza, za čiju izradu su bili zaduženi spoljni saradnici, eksperti iz ove oblasti, se temeljila na posljednjim dokumentima i mjerama obrazovne politike, te izvještajima relevantnih zavoda i agencija. Rezultati analize pokazuju određene pomake u pogledu regulisanja funkcionisanja srednjeg stručnog obrazovanja, naročito kada je u pitanju njegova orijentacija prema praktičnoj nastavi i povezivanju sa privredom. Također se pokazala potreba za sistematičnim praćenjem ključnih indikatora, poput: distribucije maturanata na tržištu rada nakon završene škole prema granama privrede, procenta privrednih subjekata koji primaju učenike na obavljanje prakse, kao i indikatori upravljanja kvalitetom u srednjem stručnom obrazovanju. Upravo se pitanje upravljanja kvalitetom na nivou sistema srednjeg stručnog obrazovanja pokazalo kao jedan od ključnih faktora koji bi bilo potrebno urediti u daljim nastojanjima ka približavanju obrazovanja i privrede.\nTrgovinska i industrijska komora Budimpešte je vođa projekta "Larning by Doing", dok su Privredna komora Kantona Sarajevo i Ministarstvo za obrazovanje, nauku i mlade Kantona Sarajevo jedni od 24 partnera na projektu, koji obuhvata 14 zemalja regiona.


Home / Kultura&obrazovanje / Najbolja godina za Dom kulture Bratunac\nBy eSrebrenica.ba on 5. January 2018.@esrebrenica\nProtekla godina bila je najbolja godina za Dom kulture Bratunac koji je u svojoj režiji organizovao više od 100 događaja, dok je u saradnji sa drugim taj broj daleko veći.\nTokom prošle godine bratunački Dom kulture oborio je sve rekorde kada je riječ o organizovanju raznih kulturniih i obrazovnih sadržaja, a svoje zadovoljstvo postignutim rezultatima nije krio ni direktor Radovan Petković.\n“Prošle godine organizovali smo 10 promo izložbi, više od 40 filmova, oko 30 predstava gdje su nastupila velika imene pozorišne scene”, istakao je Petković.\nOn kaže da su na pozornici ove ustanove nastupili glumci među kojima su Lepomir Ivković, Ljuba Tadić, bivši članovi Indeksovog pozorišta, Tihomir Stanić, Minja Subota, Goran Sultanović, Irfan Mensur, Boda Ninković, Predrag Ejdus i mnogi drugi.\nTokom mjeseca decembra ova ustanova priredila je veliki broj događaja među kojima i bila i popularna predstava “Hor bečkih dječaka” gdje igraju Irfan Mensur, Boda Ninković i Predrag Ejdus.\n“Prošle godine poslovali smo veoma dobro zbog čega smo željeli da našim građanima poklonimo jednu ozbiljnu predstavu, komediju ‘Hor bečkih dječaka’ koja je bila posjećana do zadnjeg mjesta”, rekao je Petković.\nBeogradski glumci izrazili su zadovoljstvo sa bratunačkom publikom i njihovim ponašanjem u sali, bontonom u pozorištu, a Petković ističe da se prošle godine radilo na edukovanju publike o tome kako treba da se ponašaju na ovakvim događajima kroz promotivne letke.\n“Izuzetna nam je čast ugostiti ovakve glumce koji Bratunac napuste srećni i pozitivni i svojim kolegama pričaju lijepo o nama, to nam je najbolja promocija, kao ustanove ali i grada”, ističe Petković.\nProtekle godine premijerno je prikazan film “Kako smo matirali žutu damu” autorke dr Nade Vasić u Bratuncu nakon čega i u Beogradu i na televiziji.\nOn kaže da se ove godine nastavlja sa Festivalom ruskog filma koji se realizuje sa u saradnji sa Ambasadom Rusije u BiH, Dani pozorišta i Rok festivalom koji su se pokazali interesantni za bratunačku publiku.\n“Cilj nam je da nastavimo sa festivalima koje smo počeli protekle godine, a zajedno sa Svetosavskom omladinom i ove godine će se održati Bratunačke duhovne večeri koje traju mjesec dana i nude razne kulturne i obrazovne sadržaje”, kaže Petković.\nOva ustanova nastavila je i saradnju sa Sarajevo Film Festivalom i sa Operacijom kino sa kojima se već duže sarađuje gdje se emituju filmovi prikazani na ovom prestižom filmskom festivalu i za publiku u Bratuncu.\nPetkovič kaže da Dom kulture Bratunac od januara ove godine prelazi na trezorsko poslovanje što je svakako novina za sve njih, a imaju izuzetnu saradnju sa Opštinom Bratunac i nadaju se da će kvalitet njihovog poslovanja unaprijediti i ove godine i biti uspješan kao proteklih godina.


Демонстранти упали у студио Радио-телевизије Словеније\nHomeRegionDemonstranti upali u studio Radio-televizije Slovenije\n04/09/2021Redakcija BALKAN TVRegion, Vesti, za slajder0\nU zgradi RTV Slovenija sinoć se dogodio incident kada su demonstranti koji se protive vakcinaciji upali su u studio Informativnog programa. Policija je intervenisala i iz zgrade izbacila dvadesetak demonstranata.\nIncident se dogodio u 20.30, kada su demonstranti – koji su četiri meseca ispred zgrade Televizije – zahtevali da u programu iznesu svoju istinu o koronavirusu, upali u studio Informativnog programa.\nIntervenisala je policija i iz zgrade je izbacila dvadesetak demonstranata koji nisu nosili maske.\n„Današnjim nasilnim upadom u prostorije Televizije Slovenija, demonstranti su grubo zloupotrebili pravo na mirni protest. Očekujemo odlučnu akciju nadležnih institucija. Nakon višemesečnog uznemiravanja fizički upad i napad na RTV Slovenija nisu samo napad na našu instituciju, već i na slobodan i nezavisan novinarski rad, što je jedan od temeljnih postulata demokratije“, ističe se u saopštenju RTV Slovenije.\n„Svako demokratsko društvo mora da ima nultu toleranciju prema ovakvim incidentima. Poštujemo slobodu govora i zahtevamo da svi poštuju našu dužnost prema profesionalnom radu, osnovne civilizacijske norme i osnovno pravo naših zaposlenih na lično dostojanstvo, integritet i bezbednost“, dodaje se u saopštenju.\nGeneralni direktor RTV Slovenija istakao je da je ovo težak napad na tu medijsku kuću.\n„To je težak napad na našu kuću i javne medije, koji najoštrije osuđujemo. Uloženo je mnogo napora da se ova situacija popravi za četiri meseca. Problemi su prilično značajni… Odmah ćemo pojačati bezbednost kuće kako do sličnih incidenata ne bi došlo. Do danas su protesti bili relativno mirni, iako vrlo ometajući, posebno za novinare u informativnoj emisiji TV Slovenija na prvom spratu. Nadam se da će vlasti više pažnje posvetiti ovom problemu, posebno nakon današnjeg događaja. Na sreću, povređenih nije bilo“, izjavio je generalni direktor RTV Slovenija Andrej Grah Vatmu.\nGlavna urednica Informativnog programa TV Slovenija Manica Janežič Ambrožič poručila je da od maja upozoravaju na stanje ispred zgrade televizije i da demonstranti uznemiravaju zaposlene i goste programa.


S druge strane čamac u sastavu Miloš Vasić, Radoje Đerić, Nenad Beđik i Nikola Stojić nije uspeo da se plasira u finale. U svojoj grupi kvalifikacija s vremenom 6:28.09 bio je četvrti iza dveju posada Nemačke i jedne Francuske.\n- Uslovno rečeno naš prvi četverac prvog dana regate u Esenu na čelu sa Đerićem i Stojićem je u kvalifikacijama odveslao izuzetno loše i samim tim nije uspeo da se dokopa finala. Za razliku od njega čamac u kojem su bili Jagar, Vuković, Tomić i Savić je borbenim nastupom i uz prisustvo ogromne želje u kvalifikacijama uspeo da se plasira u finale. I u okršaju za odličja je odveslao dobro. Sve do poslednjih 250 metara je bio u konkurenciji za bronzu ali je na kraju prošao kroz cilj kao peti. S obzirom na jaku konkurenciju ovaj četverac jeu potpunosti zadovoljio - kazao je selektor veslačke reprezentacije Srbije Nebojša Ilić.\nDrugog dana regate u Esenu, u nedelju 12. maja, u kvalifikacijama teškog četverca (početak kvalifikacija u 8,30 časova) biće posada koja se izborila za nastup na Evropskom prvenstvu u Sevilji krajem maja - Vasić, Đerić, Jagar, Vuković.


Vreme 1463 - Srpsko-ruski poslovi: Koliko kostaju pokloni\nPRIJATELJSTVO NEMA CENU: A. Vučić i V. Putin\nKao i prilikom prethodnih poseta Srbiji predsednika Rusije Vladimira Putina, i ova je u znaku najava novih sporazuma i ugovora.\n"Veoma je važno što će predsednik Ruske Federacije Vladimir Putin doći u Srbiju. Mislim da je to 15. susret između našeg predsednika i njega i to samo dokazuje o kom intenzitetu saradnje i međusobnim odnosima je reč. Rusija je za nas veoma važan spoljnotrgovinski partner, a razgovori će pre svega biti usmereni na budućnost i sigurno snabdevanje gasom", rekao je ministar finansija Siniša Mali.\nŠTA JE SVE TEKLO JUŽNIM TOKOM?: Još 2008. Srbija i Rusija su potpisale sporazum kojim je 51 odsto vlasništva NIS-a prodato ruskom Gaspromu za 400 miliona evra, uz uslov da ruska kompanija u NIS investira najmanje 500 miliona evra. Kako je kasnije objavio "Insajder", umesto investicije, 500 miliona je NIS-u dato u vidu kredita koji je obavezan da, uz kamatu, vrati do 2023. godine.\nNaredne, 2009. godine, ruska kompanija Gasprom je sa gasnim kompanijama Srbije, Bugarske i Grčke dogovorila formiranje zajedničkih društava kojima bi se gradio Južni tok, a četiri godine kasnije, prilikom posete tadašnjeg predsednika Srbije Tomislava Nikolića Moskvi, potpisana je Deklaracija o strateškom partnerstvu dveju država. Putin je tada i najavio početak izgradnje Južnog toka.\n"Najvažnija oblast za našu saradnju je energetski sektor, uključujući izgradnju Južnog toka. Početak ove izgradnje biće već do kraja ove godine, i ruska strana preuzima na sebe 1,7 milijardi (dolara) troškova u ove svrhe."\nI zaista, krajem novembra 2013. godine u selu Šajkašu, u blizini Novog Sada, svečano je zavaren prvi spoj gasovoda Južni tok. "Dugo ste čekali, počnite", poručio je tada Nikolić.\nIpak, gde se počelo, tu se i stalo. Da Srbija nije imala nikakve garancije da će Južni tok biti sagrađen postaje jasno u decembru 2014, kada Putin objavljuje da u "sadašnjim uslovima Moskva neće realizovati projekat Južni tok" zbog toga što nije dobila dozvolu Bugarske i EU. Na tadašnje pitanje novinara u vezi sa kompenzacijom Srbiji, ruski ambasador Aleksandar Čepurin podsetio je na Putinovu izjavu da se "svi oštećeni obrate EU".\nSVI PUTINOVI VOJNI POKLONI: Osim gasa, najviše pažnje srpskih medija svakako privlači i rusko naoružanje. Još 2015. godine na naslovnim stranama tabloida najavljivale su se velike nabavke ruskog naoružanja, pa i poklona, uglavnom od samog Putina. Osim o jačanju srpsko-ruskog prijateljstva, tada se govorilo i o tome ko je bolje vojno opremljen – Hrvatska ili Srbija. A onda, u decembru 2016. iz Moskve nam stiže vest od predsednika Aleksandra Vučića da Srbija od Rusije dobija šest aviona MiG-29 čiji će remont da nas košta između 180 i 230 miliona evra: "Ako biste računali, da takve avione kupujemo, koštali bi nas oko 600 miliona evra. Onda možete da vidite koliko smo dobili povoljne cene i koliko smo dobili na poklon, bar kada je reč o avionima". Osim vesti stigli su i snimci u kojima Vučić sedi u jednom od MiG-ova koji bi uskoro trebalo da budu u sastavu Vojske Srbije. A osim aviona, predsednik je tom prilikom najavio da će Srbija od Rusije dobiti i 30 tenkova T-27, 30 borbenih izviđačkih oklopnih vozila BRDM i oruđa kalibra 14,5 mm.\nNakon stalnog pomeranje rokova isporuke, šest ruskih MiG ova je u Batajnicu stiglo skoro godinu dana kasnije, početkom oktobra 2017. Avioni su stigli u delovima, a sastavljeni i funkcionalni trebalo je da budu u naredne dve nedelje, da bi, prema rečima ministra odbrane Aleksandra Vulina, bili spremni za svečanost povodom Dana oslobođenja Beograda. Avioni su zaista prikazani 20. oktobra, ali im je tek nakon toga usledio kompletan remont. Pet aviona je remontovano u Srbiji, dok je šesti više od godinu dana remontovan u Rusiji, da bi u Batajnicu stigao 1. novembra 2018, pisao je portal Tango Six. Najviše primedbi na "poklanjanje" MiG-ova odnosilo se na cenu remonta i na to da li je ovo ulaganje unapred isplanirano i isplativo, kao i da li su ruski MiG-ovi "staro gvožđe".\nSrbija i Rusija su, inače, još 2013. potpisale strateški sporazum o saradnji u oblasti odbrane dve zemlje. Tada je ministar spoljnih poslova Rusije Sergej Šojgu obavestio tadašnjeg prvog potpredsednika Vlade Aleksandra Vučića da Rusija radi na modernizaciji svoje vojske i da do 2020. godine planira da uvede 70 odsto naoružanja najmodernije tehnologije. "Vreme" nije dobilo odgovor iz Ministarstva odbrane na pitanje koje je sve naoružanje Srbija dobila i kupila od Ruske Federacije.\nBRZOM PRUGOM DO RUSKOG KREDITA: Još jedan "poklon" Srbiji bio je i kredit koji je 2013. Srbija uzela od Ruske Federacija potpisavši Ugovor o ruskom izvoznom kreditu Republici Srbiji koji je namenjen modernizaciji železnica. Čak 800 miliona dolara kredita uzeto je za investicije ukupne vrednosti 940 miliona dolara.\n"Sredstva kredita su 85 odsto od vrednosti projekata, 15 odsto je obaveza Republike Srbije da učestvuje u finansiranju", rekli su za "Vreme" u Ministarstvu građevinarstva, saobraćaja i infrastrukture.\nPrvobitnim ugovorom Srbija je kredit trebalo da potroši, a projekte završi do 2018. Međutim, u decembru 2016, ministarka Zorana Mihajlović je u ime Srbije zatražila produžetak trajanja kredita. Predavši ruskom ambasadoru Aleksandru Čepurinu protokol o izmenama međudržavnog sporazuma o ruskom kreditu za modernizaciju srpskih železnica, ministarka Mihajlović je rekla da je odobravanje novog roka za korišćenje kredita pokazatelj dobrih odnosa Srbije i Rusije. Ipak, da nisu u pitanju isključivo dobri odnosi, pokazuje činjenica da je Srbija za neispunjavanje svojih obaveza u zadatom roku morala do 15. marta 2018. da plati jedan odsto kamate na sumu koju do tada nije utrošila do 15. decembra 2017, a isto će morati da uradi i za sumu koju ne iskoristi do 31. decembra 2021.\nKako su nam odgovorili iz Ministarstva, iz kredita je do sada povučeno 456,3 miliona dolara, a Srbija je na osnovu kamata Rusiji do sada isplatila 37,7 miliona dolara. Ugovor o ruskom kreditu podeljen je na pet aneksa za pet različitih projekata od kojih su četiri završena. Do sada je izgrađen drugi kolosek pruge Pančevački most – Pančevo (14,9 km), rekonstruisano šest deonica na Koridoru 10 (112,3 km), rekonstruisana pruga Beograd–Vrbnica (Bar) –77,6 km, i isporučeno 27 dizelmotornih vozova.\nProjekat na čiji se završetak još čeka jeste izgradnja pruge Stara Pazova – Novi Sad, koja je inače i bila razlog za traženje novog roka za korišćenje kredita, kako su objasnili u Ministarstvu. Ova deonica je deo brze pruge Beograd–Budimpešta.\nPodsetimo, na brzu prugu Beograd–Budimpešta Srbija čeka već skoro 10 godina. Još 2010. govorilo se o projektima koji se za ovu namenu pišu, a završetak brze pruge, kojom bi vozovi trebalo da se kreću i do 200 km/h, najavljivan je još za 2013. godinu.\nPredsednik, a tadašnji premijer Vučić je 2015. najavljivao da bi pruga Beograd–Budimpešta trebalo da bude završena do 2018.\nIpak, do Budimpešte se i dalje putuje oko osam sati, umesto obećana tri.\nNOVI PROJEKTI I NOVO ZADUŽENJE: Ministarstvo građevinarstva, saobraćaja i infrastrukture najavljuje da bi 17. januara, prilikom Putinove posete, trebalo da bude potpisan Memorandum o namerama između Republike Srbije i otvorenog akcionarskog društva Ruske železnice radi zajedničke realizacije projekata na održavanju objekata železničke infrastrukture na teritoriji Republike Srbije, kao i Ugovor za projektovanje i izvođenje radova na izgradnji železničke infrastrukture. Ovaj ugovor koji bi Železnice Srbije i RŽD Internešenel (ćerka firma Ruskih železnica) trebalo da potpišu vredan je 230 miliona evra, a odnosi se na elektrotehničke radove na deonici Stara Pazova – Novi Sad, projektovanje i radove na izgradnji jedinstvenog dispečerskog centra za upravljanje saobraćajem vozova i izradu tehničke dokumentacije pruge Valjevo–Vrbnica (granica sa Crnom Gorom). Dispečerski centar je takođe projekat koji se najavljuje nekoliko godina unazad, a ministarka Mihajlović je u oktobru o tome razgovarala i sa zamenikom generalnog direktora Ruskih železnica Aleksandrom Mišarinom.\nMinistarka Zorana Mihajlović je u utorak, na otvaranju izložbe RŽD Internešenela na Kalemegdanu, najavila da bi dispečerski centar trebalo da bude završen do 2021, a da će u njega biti uloženo 100 miliona evra:\n"Ne možemo više da pričamo o tolikim ulaganjima u pruge Koridora 10 i Koridora 11, ukoliko ne budemo imali mesto iz koga ćemo upravljati železničkim saobraćajem."\nA nakon ovog ugovora sa RŽD Internešenelom sledi i novo zaduživanje. Plan Ministarstva je da u prvoj polovini 2019. usaglasi Međudržavni sporazum između Vlade Republike Srbije i Ruske Federacije i na taj način uzme novi ruski izvozni kredit.\nOsim navedenih sporazuma, Srbija i Rusija imaju potpisane sporazume i o vazdušnom i pomorskom saobraćaju, readmisiji, o uzajamnoj zaštiti tajnih podataka… Jedan od sporazuma odnosi se i na osnivanje Srpsko-ruskog humanitarnog centra u Nišu koji bi trebalo da služi za pružanje pomoći u slučaju vanrednih situacija. Ovaj centar je najviše pažnje privukao kada se diskutovalo o tome da bi mogao da dobije diplomatski status, što se na kraju nije dogodilo.\nPrethodne godine ratifikovan je i Sporazum o socijalnoj sigurnosti koji omogućava srpskim radnicima u Rusiji, kao i ruskim u Srbiji, da stiču radni staž koji će im omogućiti penziju u jednoj od dve države, kao i na prava na pomoć u slučaju povreda na radu i slično.


Von der Leyen najavila oštrije restrikcije na izvoz vakcina\nPredsednica Evropske komisije (EK), Ursula von der Leyen (fon der Lajen) je najavila dodatne restrikcije na izvoz vakcina protiv COVID-19.\n„Nalazimo se u krizi veka“, izjavila je predsednica EK na konferenciji za novinare.\nOve restrikcije prema njenim rečima će se posebno odnositi na one države na kontinentu koje imaju „neproporcijalno“ veću stopu vakcinacije u odnosu na EU.\n„Ako se ova situacija ne promeni, moraćemo da razmislimo o tome kako izvoz u zemlje proizvođače vakcina zavisi od njihovog nivoa otvorenosti. Razmislićemo o tome da li je izvoz u zemlje koje imaju veće stope vakcinacije od nas i dalje proporcionalan“, poručila je predsednica EK.\nOva najava Urusle von der Leyen se posedno odnosi na Veliku Britaniju, zbog koje se smatra da kompanija AstraZeneca nije u stanju da snabdeva evropske zemlje u skladu sa ugovorm. Ne želeći da predstavi detalje koje će restrikcije da se pošostre ona je samo istakla da su 'sve opcije na stolu“.\nNakon spora sa AstraZeneca koja nije ispoštovala ugovor sa EU i poslala preko 60 odsto doza vakcine manje od dogovorenog, EK je početkom godine uvela mehanizam zabrane izvoza vakcina bez ranijeg odobrenja.\nZbog slabog snabdevanja, EU je do sada vakcinisala manje od deset odsto stanovništva dok je Velika Britanija znatno napredovala u procesu imunzacije njenih građana.\nBritanija namerava da vakciniše odraslo stanovništvo do 31. jula


GRADONAČELNIK: Ako sušite veš na terasi kaznićemo vas!\nApril 2, 2019 April 2, 2019 ŽURNAL\nBeograđani koji ne pokupe lišće iz dvorišta, sa parkinga, površina oko zgrada i sličnih mesta rizikuju kazne od 10.000 do čak 100.000 dinara.\nOsećaj šuškanja opalog lišća pod nogama, zlatno-žuta boja koja sanjarima budi maštu pozitivna je strana jeseni. Ipak, osmeh brzo može da nestane kada vidite kolike su kazne ako za nečišćenje površine oko zgrade ili kuće.\nOdlukom o komunalnom redu u Beogradu, površine oko zgrada i njihove ograde moraju se držati u urednom stanju, a o tome su dužni da se staraju vlasnici, odnosno korisnici stambenog objekta bilo da se radi o ograđenom ili neograđenom prostoru. Drugim rečima, dužni ste da čistite lišće bilo da je reč o dvorištu, bašti, vrtu, internoj saobraćajnici ili parkiralištu. U suprotnom možete platiti ogromne kazne kada u kontrolu dođe komunalna inspekcija.\n– Ako se površina oko zgrade ne drži u urednom stanju, predviđena je novčana kazna od 100.000 dinara za pravno lice (Skupština stanara), 50.000 dinara za preduzetnika, dok je za odgovorno lice u pravnom licu i fizičko lice predviđena kazna u iznosu od 10.000 dinara – rekli su ranije za “Blic” u Sekretarijatu za inspekcijske poslove.\nZa šta je zaduženo “Zelenilo”, a za šta “Čistoća”?\nIz Sekretatijata za inspekcijske poslove navode da je programom JKP “Zelenilo Beograd” u okviru javnih zelenih površina koje su obuhvaćene programom preduzeća predviđeno sakupljanje i odvoz opalog lišća sa travnjaka i čvrstih zastora.\nIako je za održavanje javnih površina zadužena i “Gradska čistoća”, njihova mesta delovanja su ulice, trotoari, trgovi, slobodni prostori između zgrada sa parking prostorima, podzemni prolazi, javna stepeništa i mostovi.\nKazne i zbog klima, sušenja veša na terasi…\nGradskim propisima regulisano je i kažnjavanje zbog stvari koje Beograđani često rade a da ne znaju da zbog toga mogu da budu sankcionisani. Vreme uključivanja klima-uređaja je za nama, a propisane kazne za kapljanje vode iz ovih uređaja na ulicu su od 5.000 dinara za fizičko lice do 50.000 dinara za pravno lice.\nKačenje oglasa na banderama, semaforima, znakovima ili autobuskim stajalištima takođe je kažnjivo gradskom odlukom. Pojedinci koji se ovako oglašavaju rizikuju kazne od 5.000 do 10.000 dinara, preduzetnici od 25.000 do 30.000, a firme od 50.000 do 100.000 dinara.\nOdlukom o komunalnom redu zabranjeno je čak i širenje veša na terasi (kazne od 2.500 dinara), kao i bacanje otpadaka ili istresanje mrvica kroz prozor (8.000 dinara).


Podrška Narodnoj skupštini u borbi za odbranu Dana Republike – Zvornik Danas\nNaslovna/naslovna/Podrška Narodnoj skupštini u borbi za odbranu Dana Republike\nISTOČNO SARAJEVO – Asocijacija „Stvaraoci Republike Srpske“ pruža punu podršku Narodnoj skupštini i svim političkim strankama iz Republike Srpske u borbi za odbranu Dana Republike i osuđuje zahtjev Bakira Izetbegovića da se ukine ovaj najznačajniji datum i praznik iz skorije istorije srpskog naroda.\nU saopštenju se ističe da članovi Asocijacije, kao i svi građani u Republici Srpskoj, sa velikom zabrinutošću prate najnovija negativna politička zbivanja u BiH kojima je glavni vinovnik upravo Bakir Izetbegović.\n„Hoćemo da vjerujemo da Izetbegović nije svjestan svojih postupaka i posljedica koje će proizvesti, jer kako drugačije objasniti da zanemaruje činjenicu da time zadaje snažan udarac BiH za koju se deklarativno snažno zalaže. Isto tako, porazno je ako to Izetbegović čini svjesno i namjerno“, navode iz Asocijacije „Stvaraoci Republike Srpske“.\nU tom slučaju, ističe se u saopštenju, ostaje pitanje bez odgovora – zašto nema reagovanja visokog predstavnika EU i drugih međunarodnih predstavnika koji se nalaze u BiH?\n„Oni bi morali da podsjete Izetbegovića na istorijsku činjenicu da je Republika Srpska stvorena 9. januara isključivo voljom srpskog naroda, isto kao što je muslimansko-hrvatska Federacija BiH stvorena voljom druga dva naroda, te da je politika nametanja volje srpskom narodu već jednom u prošlosti doživjela poraz“, naglašava se u saopštenju.\nČlanovi Asocijacije „Stvaraoci Republike Srpske“ pozvali su Izetbegovića da povuče svoju inicijativu koja je unaprijed osuđena na neuspjeh, jer duboko vjeruju da Ustavni sud neće nikad donijeti neustavnu odluku.\n„Inicijativa, sama po sebi, nije važna, ali njeno aktuelizovanje nas svađa i udaljava jedne od drugih, čime dajemo za pravo onima koji u održivost BiH, na duge staze, ne vjeruju“, poručuju članovi Asocijacije „Stvaraoci Republike Srpske“.\ndan republike narodna skupstina podrska stvaraoci republike srpske\n„Loud and clear“: Izuzetan film „Dara iz Jasenovca“


Rusija je uz Srpsku, srpski narod ima pravo na referendum - 19.09.2016, Sputnik Srbija\nU Banjaluci je danas održan sastanak predsednika Republike Srpske Milorada Dodika i ambasadora Ruske Federacije u BiH Petra Ivancova, koji je, kako je prenela... 19.09.2016, Sputnik Srbija\nvesti, svet, republika srpska (rs), petar ivancov, region\n17:59 19.09.2016 (Osveženo: 03:38 26.08.2021)\nU Banjaluci je danas održan sastanak predsednika Republike Srpske Milorada Dodika i ambasadora Ruske Federacije u BiH Petra Ivancova, koji je, kako je prenela RTRS, tom prilikom ponovio da srpski narod u BiH ima pravo da izrazi svoju volju na referendumu.\nIvancov je ponovio da je Rusija uz Republiku Srpsku. Razgovarano je i o predstojećoj poseti predsednika Srpske Rusiji.\nNajavljeno je da će Dodik sa Putinom razgovarati i o svim aktuelnim političkim pitanjima, ali i o podršci Rusije Srpskoj.\nSa Ivancovim je razgovarao i predsednik Narodne skupštine Republike Srpske Nedeljko Čubrilović, koji je tom prilikom rekao da će se Kolegijum Narodne skupštine izjasniti o odluci Ustavnog suda BiH nakon što nova odluka tog suda bude dostavljena.\nIvancov je juče najavio da će sa zvaničnicima Srpske razgovarati o novonastaloj situaciji nakon odluke Ustavnog suda BiH.\nIvancov je izjavio da je razočaran odlukom Ustavnog suda BiH o zabrani referenduma i smatra da takva odluka ne doprinosi smirivanju tenzija u BiH.\nSvi u Srpskoj su veoma odlučni da referendum o Danu Republike bude održan 25. septembra, jer je to ključno i zakonsko pravo Republike Srpske, izjavio je predsednik Milorad Dodik.\nDodik je ponovio kako je svima jasno da je Ustavni sud BiH politički motivisan i da je pod političkim pritiskom pojedinih bošnjačkih političara, kao i pojedinih ambasada i Kancelarije visokog predstavnika, koji pokušavaju u BiH da treniraju određene politike.


Usljed potrebe hitnosti provođenja mjera epidemiološke zaštite, naveden u naredbama Kriznog štaba Ministarstva zdravstva i Vlade Tuzlanskog kantona, bio je povod za današnji sastanak dijela Kantonalnog štaba civilne zaštite, kojem su prisustvovali predstavnici Ministarstva finansija TK, Uprave policije TK, Kantonalne uprave za inspekcijske poslove, Službe za inspekcijske polove Grada Tuzle i Radio – televizije Tuzlanskog kantona.\nJedan od zaključaka dnašnjeg sastanka odnosio se i na pojačane inspekcijske nadzore tokom vikenda, kao i u narednom periodu. Stoga Kantonalna uprava za inspekcijske poslove će sprovesti pojačane inspekcijske nadzore u mješovitim timovima i uz asistenciju policijskih službenika na cijelom području Tuzlanskog kantona.\nSa ciljem zaštite stanovništva od zaraznih bolesti i poboljšanja epidemiološke situacije na području Tuzlanskog kantona, molimo da sva pravna lica, fizička lica i građani primijene i ispoštuju sve donesene mjere i naredbe Kriznog štaba i Vlade Tuzlanskog kantona, te na taj način dadnu svoj doprinos cjelokupnoj epidemiloškoj situaciji.\nSva pravna, fizička lica i građani koji ne budu poštovali donese mjere i naredbe Krznog štaba i Vlade TK bit će sankcionisani u skladu sa važećim propisima o zaštiti stanovništva od zaraznih bolesti. Kazne po osnovu ovi zakona kreću se u rasponu od 2.000,00 – 8.000,00 KM za fizička lica, za pravna lica od 3.000,00 – 10.000,00 KM, dok za odgovorno lice kazne su u rasponu od 500,00 – 2.000,00 KM


Kuzmanovic strelac u pobedi u Kelnu (Video) | BeliOrlovi.rs\nKuzmanovic strelac u pobedi u Kelnu (Video)\n16. aprila 2011 - 23:56|Zdravko Kuzmanović|Komentari\nFudbaleri Štutgarta iskupili su se za prošlonedeljni neočekivani poraz od Kajzerslauterna i pobedom na neugodnom gostovanju Kelnu od 3:1 iskoristili su remi Volfsburga i Sent Paulija da odu na četiri boda od zone ispadanja. Treći gol za „švabe“ postigao je Zdravko Kuzmanović sa bele tačke u 63. minutu.\nNeoubičajeno mirno popodne u 30. kolu Bundeslige donelo je pogotke u prvih 45 minuta samo u Kajzerslauternu i Volfsburgu.\nNirnberg je nastavio da juri mesto u Evropi i u drugom poluvremenu je potvrdio trijumf protiv „đavola“ koji su propustili šansu da steknu zavidnu zalihu u odnosu na rivale u borbi za opstanak – 2:0.\nVolfsburg je posle prvog poluvremena vodio sa 1:0 golom Mandžukića, uprkos nekoliko ozbiljnih šansi na obe strane, a u drugom delu igre borbeni gosti su odlučno krenuli u potragu za golom jer su znali da ih poraz gotovo vodi nazad u „Cvajtu“. Inicijativa se isplatila u 61. minutu kada je Deniz Naki izjednačio rezultat, a veliki preokret „pljačkašima“ doneo je Matijas Leman u 77. minutu.\nSent Pauli se povukao nakon vodećeg gola i prepustio je inicijativu domaćinu koji je u 89. minutu uspeo da dođe do izjednačenja nakon kornera i gola Jana Polaka.\nŠtutgart je za samo 18 minuta u drugom poluvremenu stigao do veoma važne pobede u gostima. Posle dosadnog prvog dela igre nije moglo da se nasluti da će u drugom poluvremenu pasti čak četiri pogotka, od toga tri u mreži Rensinga.\nKristijan Treš je u 51. minutu doveo goste u vođstvo, stotinak sekudni kasnije Martin Harnik je duplirao prednost, da bi u 63. minutu Kuzmanović nastavio golgetersku seriju i pogotkom sa bele tačke povisio na ubedljivih 3:0. Čast domaćina spasio je neumorni Milivoje Novaković pet minuta kasnije – 3:1.


Rumunski električni automobil debituje sredinom oktobra - Auto Republika\nSerijska verzija modela Dacia Spring biće predstavljena u naredne dve nedelje.\nNovi direktor Renaulta, Luka de Meo, ima pune ruke posla. Mora hitno da preokrene situaciju u francuskoj automobilskoj grupaciji i stoga će je podeliti na četiri dela: Renault, Daciju, Alpine i novi entitet za razvoj nove tehnologije u vezi sa elektrifikacijom.\nDakle, Dacia će u budućnosti imati daleko veću autonomiju nego što je to bio slučaj do sada. De Meo je istakao da je impresioniran kako je rumunska marka uspela da bude tako profitabilna uprkos niskobudžetnoj filozofiji.\nMalo ko je očekivao da i Dacia uđe u EV segment, no Rumuni su na ovakvu odluku prisiljeni zbog flotne emisije štetnih gasova. Kako je u francuskoj grupi već postojao električni model namenjen kineskom tržištu, koji je mogao lako poslužiti kao „donor“ za Daciju, pala je logična odluka da se i ova marka umeša u sve kompetentniji segment električnih automobila.\nNajinteresantnija stvar u vezi sa Dacijom Spring jeste cena ovog modela. Naime, rumunski proizvođač rešen je da se drži svoje lowbudget mantre čak i kod električnih automobila. Tako danas francuski mediji nagađaju kolika će zaista i biti početna cena ovog vozila.\nNovinari iz Francuske ubeđeni su da će Dacia Spring biti daleko cenovno pristupačnija od Renaulta Twingo u EV izdanju. Električni Twingo u toj zemlji bez državnih subvencija ima početnu cenu od 21.350 evra, odnosno nešto manje od 16.000 evra sa finansijskom podrškom države.\nProcena je da će rumunski EV u baznoj opremi koštati oko 15.000 evra, te da bi cena uz različite bonuse u Francuskoj mogla biti i niža od „magični“ 10.000 evra, čime bi ovaj automobil doneo pravu revoluciju na tržištu električnih modela.\nViše informacija biće dostupno kroz dve nedelje, kada će šef Renault grupe Luka de Meo na virtuelnom događaju Renault eWays premijerno prikazati Daciju Spring u serijskom izdanju.\ntags: dacia Dacia Spring električni automobili Luka de Meo Renault grupa\nprevious Scania je novi kralj sa svojim 770 "konja" moćnim V8 dizelom!\nnext Volvo rasprodao XC40 Recharge za 2020. godinu\nBMW M850i u pokretnim slikama (VIDEO)\nIstraživanje ukazuje koji su brendovi u poslednjih 20 godina profitirali na SUV trendu


Dojče banka na mukama: Tramp je problematičan klijent - Naši u svetu\nDojče banka na mukama: Tramp je problematičan klijent\nObjavljeno 20/02/19 u 19:30\nNJUJORK – Zvaničnike Dojče banke je toliko zabrinula mogućnost da predsednik Donald Tramp možda neće izvršavati finansijske obaveze po kreditima, koje su mu odobrili pre nego što je postao šef države, da su razmatrali produženje datuma otplate, piše danas “Blumberg NJuz”.\n“Tramp Organizacija” ima oko 340 miliona dolara neizmirenih zajmova koji bi trebalo da budu otplaćeni do 2023. i 2024. godine, što znači potencijalno u drugom predsedničkom mandatu ako pobedi na izborima 2020., navodi njujorška agencija.\nRukovodioce nemačke banke je, kako se dodaje, zabrinulo kako će u javnosti biti percipirana njihova nastojanja da naplate potraživanja od aktuelnog predsednika, tako da su razmatrali da produže rok dospeća duga do 2025. godine.\nNa kraju, banka je očigledno odustala od te ideje iz nepoznatih razloga, i umesto toga odlučila da ne ulazi u bilo kakve dodatne poslove sa Trampom, tvrdi “Blumberg”.\nPredsednikov sin, Erik Tramp, nazvao je ovu priču “potpunom besmislicom”.\n“Mi smo jedna od najmanje zaduženih kompanija za nekretnine u zemlji. Praktično sva naša imovina je neopterećena, a nekoliko nekretnina koje su pod hipotekom mali su deo naspram ukupne vrednosti imovine”, napisao je Erik Tramp u imejlu upućenom “Blumbergu” .\nTelevizijska mreža CNBC je, prenoseći ovu informaciju, navela da su iz Dojče banke odbili njihov zahtev za izjavom, dodajući da predsednik Tramp već dugo posluje sa tim nemačkim zajmodavcem.\n“Ranije ovog meseca su se pojavili medijski napisi da je predsednik zatražio 2016. godine od nemačke banke zajam za golf teren u Škotskoj. ”Njujork tajms” je objavio da je banka odbila Trampa, ponovo zbog zabrinutosti da će možda morati da pleni imovinu od aktuelnog predsednika”, prenosi CNBC\nDojče bankaDonald TramppKlijent\nSrpska dizajnerka oduševila publiku u Londonu (FOTO)\nDojče banka ukida 18.000 radnih mesta


Nastavljamo putem unapređenja i modernizacije - Farmalogist\n• Nastavljamo putem unapređenja i modernizacije\nPočetna • Aktuelnosti • Nastavljamo putem unapređenja i modernizacije\nPušteno u rad poluautomatsko skladište u Poslovnom centru u Novom Sadu\nNakon Poslovnog centra u Beogradu, Farmalogist je 14. avgusta 2017. godine pustio u rad poluautomatsko skladište i u svom Poslovnom centru u Novom Sadu. Ovo je još jedan u nizu koraka načinjenih u pravcu inovacije sa ciljem podizanja efikasnosti poslovnih procesa i očuvanja kvaliteta i integriteta leka.\nIz novosadskog skladišta opremljenog transporterom („conveying system“) i RF terminalima sada će se još brže i efikasnije snabdevati više od 2000 apoteka i drugih zdravstvenih ustanova na teritoriji Vojvodine. Integrisani informacioni sistemi u kombinaciji sa transporterom i novim sistemom video nadzora doprineće apsolutnoj kontroli svih skladišnih procesa, što uključuje i efikasnije rešavanje reklamacija korišćenjem video zapisa samog procesa komisioniranja.\nNovi sistem komisioniranja artikala omogućio nam je da podignemo kvalitet logističke usluge i da isporuke realizujemo:\nbrzo, tačno, pouzdano\nu predefinisanim terminima razvoza\nu skladu sa Smernicama dobre prakse u distribuciji\nPored skladištenja i komisioniranja, jednaku pažnju posvećujemo i uslovima transporta lekova i medicinskih sredstava\nU skladu sa Smernicama dobre prakse u distribuciji, lekovi se moraju transportovati u temperaturnim uslovima u kojima se i skladište, a ti uslovi definisani su od strane proizvođača i naznačeni su na sekundarnom pakovanju leka. Sva dostavna vozila Farmalogista kojima se transportuju lekovi i medicinska sredstva, kao i oprema namenjena za kontrolu i monitoring temperature u tovarnom prostoru vozila su kvalifikovani, a zaposleni obučeni kroz sistem početnih i kontinuiranih obuka.\nKvalitet i integritet leka moraju biti obezbeđeni kroz čitav lanac snabdevanja. Svi učesnici u ovom lancu moraju da pokažu najviši nivo odgovornosti, počevši od proizvođača koji veledrogerijama poveravaju distribuciju svojih lekova, preko samih veledrogerija, sve do apoteka, bolnica i drugih zdravstvenih ustanova koje bi lekove trebalo da prime isključivo ako su dopremljeni kvalifikovanim vozilima veledrogerija.\nDigitalizacija – u korak sa savremenim trendovima u poslovanju\nPrateći najnovije evropske i svetske trendove, Farmalogist je prva veledrogerija na srpskom farmaceutskom tržištu koja je načinila značajan iskorak na polju digitalizacije svog poslovanja, koja će u periodu pred nama dovesti do značajnog unapređenja kvaliteta usluge ka kupcima, ali i doprineti očuvanju životne sredine. Implementacijom novih IT tehnologija u poslovanju, papirna dokumentacija koju Farmalogist svakodnevno razmenjuje sa kupcima sukcesivno će biti zamenjena adekvatnim elektronskim formatima uz poštovanje tehnoloških i zakonski propisanih standarda u pogledu osiguranja autentičnosti potpisnika i zaštite integriteta podataka.\nObjavljeno 25. avgusta 2017. Kategorije: Aktuelnosti, Vesti Zapamtite stalni link Objavio Farmalogist Marketing\nKonkurs -Vozač u Nišu\nKonkurs-Radnik u skladištu farmaceutskih proizvoda u Novom Sadu


Lidl počeo gradnju logističkog centra u Lapovu › Made-in-Germany.rs\nNemačka kompanija Lidl Srbija započela je u Lapovu izgradnju svog novog logističkog centra, drugog po redu u našoj zemlji, koji će se prostirati na 57.000 kvadratnih metara, imati 130 utovarnih i istovarnih rampi i kapacitet za skladištenje više od 35.000 paleta.\nIz kompanije poručuju da će od samog početka gradnje poštovati najviše standarde održivosti, pre svega kroz korišćenje održivih građevinskih materijala, efikasniju upotrebu vode i energije i obezbeđivanje boljih uslova rada. Pored toga, na izgradnji su angažovane isključivo domaće projektantske, izvođačke i nadzorne kompanije.\n– U pitanju je značajna investicija od oko 70 miliona eura, čiji rezultat će biti savremeni Logistički centar završen u narednih 12 meseci. Ova investicija je važna i za našu privredu, jer će biti angažovane domaće kompanije koje će zaposliti oko 250 novih radnika. Lidl kao društveno odgovorna kompanija uvek sagledava i ekonomske i ekološke aspekte, o čemu posebno vodimo računa – izjavio je Dragan Čigoja, direktor centralnih usluga u Lidlu, i dodao da će na krovu budućeg logističkog centra biti postavljeni solarani paneli iz kojih će se objekat delimično snabdevati strujom.\nPrema rečima Uroša Kandića, državnog sekretara u Ministarstvu trgovine, turizma i telekomunikacija, izgradnja Logističkog centra u Lapovu, kao i onog u Novoj Pazovi pre tri godine, dokaz su visoke perspektive koje ima tržište maloprodaje u regionu. Logistički centar u Lapovu značajan je, kako je rekao, i zato što će umnogome doprineti promreženosti ovog dela Srbije, ali i dati šansu domaćim dobavljačima da sarađuju sa Lidlom, koji već sada u svom asortimanu ima više od 500 proizvoda domaćih dobavljača.\nPored značaja za privredu Srbije, ova investicija je prvenstveno bitna za lokalnu zajednicu, a njeni pozitivni efekti već se ogledaju u novoj crpnoj pumpi, gotovo 2 kilometra novih pristupnih saobraćajnica sa najmodernijom infrastrukturom i uređenom delu Liparskog potoka duž cele parcele. Tim povodom, predsednik Opštine Lapovo Boban Miličić je izrazio zahvalnost kompaniji Lidl Srbija, koja je, kako je rekao, prepoznala povoljan geostrateški položaj opštine.\n– Lokacija uz samu saobraćajnicu E-75 omogućiće brzo i efikasno snabdevanje svih budućih Lidl prodavnica u Srbiji. Kompanija je iz svojih sredstava finansirala izgradnju oko 1.700 metara pristupnih saobraćajnica sa najmodernijom infrastrukturom. Od nemerljivog značaja za samu Opštinu je otvaranje oko 250 novih radnih mesta, gde će zaposlenima biti omogućeni dobri uslovi za rad i srdačna atmosfera. Pored pomenutih ekonomskih, kompanija Lidl pruža i značajne ekološke benefite koji se tiču uštede energije – izjavio je Miličić.


Problem zvani hrkanje: Četiri tehnike koje ga smanjuju! - Lifestyle - Zdravlje - Vesti - Svet Plus\n20:55 16. MAJ 2022.\nPostoji bezbroj faktora koji utiču na kvalitet sna, a da li hrčete ili ne je jedan je od njih. Procenjuje se da 45 procenata odraslih povremeno hrče, dok 25 odsto njih to radi redovno. Ipak, imamo i dobre vesti: stručnjaci za spavanje tvrde da postoji nekoliko vežbi za grlo i usta koje pomažu u smanjenju hrkanja i poremećaja povezanih sa spavanjem.\nPre nego što pređemo na načine ublažavanja problema sa hrkanjem, stručnjaci preporučuju da bi prvo trebalo da se testirate na apneu – poremećaj spavanja u kojem disanje iznenada prestaje i počinje – jer je hrkanje jedan od glavnih simptoma.\n„Ne kažem da svako ko hrče ima apneu tokom spavanja, ali to morate da isključite pre nego što počnete da se bavite hrkanjem“, kaže dr Radž Dasgupta, stručnjak za spavanje i portparol Američke Akademije za medicinu spavanja.\n„Ako nameravate da radite ove vežbice, važno je da shvatite da one nisu brzo rešenje“, kaže dr Dasgupta. On preporučuje da se ove vežbe rade „između 10 i 20 minuta dnevno, tokom dva do tri meseca“, jer je kao i kod svih vežbi ključna doslednost, prenosi wellandgood.\n1. Praktikovanje miofunkcionalne terapije\nPrema rečima stručnjaka za spavanje kompanije Kslear za higijenu nosa, Stivena Olmosa, čiji medicinski fokus uključuje kako su disajni putevi kritična komponenta problema sa spavanjem, miofunkcionalna terapija može pomoći u smanjenju hrkanja.\nOna je slična vežbama fizikalne terapije, ali je ograničena na vežbe lica, jezika i usta da stimuliše te specifične mišiće. Dr Dasgupta kaže da ovaj oblik terapije može ojačati labavo tkivo u zadnjem delu usta.Da biste ovo probali, potražite pomoć obučenog i akreditovanog stručnjaka kako bi terapija bila što efikasnija.\n2. Izgovaranje samoglasnika više puta\nStvaranje različitih samoglasnika zahteva angažovanje mišića u grlu, tako da namerno ponavljanje tih zvukova pomaže u jačanju tih mišića.\nPevanje aktivira mišiće u grlu, mekom nepcu i jeziku. Uvedite svakodnevno pevanje kao mali ritual pre spavanja, koji će vam pomoći da manje hrčete.\n4. Svirajte didžeridu\nDidžeridu je duvački instrument poreklom iz Australije, koji se svira usnama, za koji je utvrđeno da „smanjuje ili eliminiše poremećaje spavanja i hrkanje“, kaže dr Olmos.


DODIK KOPIRA VUČIĆA: U Srbiji policijski sat od petka do utorka, u RS-u od petka do ponedjeljka! – Mreza\nOd danas u 15.00 sati do sutra u 5.00 sati, te od sutra u 15.00 sati do ponedjeljka, 20. aprila, u 5.00 sati zabranjeno je kretanje radi sprečavanja širenja virusa korona u Republici Srpskoj, zaključak je Republičkog štaba za vanredne situacije.\nIz Biroa Vlade Republike Srpske za odnose sa javnošću saopšteno je da se zabrana ne odnosi na zdravstvene radnike koji su na zadatku, lica kojima je neodložno potrebna zdravstvena pomoć, pripadnike Ministarstva unutrašnjih poslova (MUP) Republike Srpske koji su na zadatku, druge pripadnike agencija za sprovođenje zakona i organizacija koja vrše javna ovlašćenja, koji su na zadatku, te lica kojima poslodavac izda potvrdu o potrebi kretanja zbog nesmetanog obavljanja procesa rada.\nPolicijski sat u Srbiji ovog vikenda biće najvjerovatnije od petka u 17.00 sati do utorka u 5.00 sati ujutro – rekao je predsjednik te zemlje Aleksandar Vučić, navodeći da je cilj ove mjere smanjenje širenja koronavirusa.\nVećina zemalja u svijetu donijela je neki oblik zabrane kretanja stanovništva, no neke zemlje uvode vanredno stanje, policijski sat ili donose zakon kojim ozbiljno narušavaju demokratske standarde, upozorila je prij dvij sedmice Evropska komisija.\n“Živimo u vanrednim vremenima i vlade u načelu moraju imati potrebne alate za brzo i efikasno djelovanje kako bi zaštitile zdravlje naših građana”, rekla je tim povodom predsjednica Evropske komisije Ursula von der Leyen i upozorila da je pritom “najvažnije da vanredne mjere nisu na štetu temeljnih načela i vrijednosti zapisanih u Ugovorima EU-a”.\nNijemac koji je zaražen koronavirusom jučer je bježao po Sarajevu, a danas je odlučeno šta će se s njim desiti!


EBRD želi da finansira izgradnju solarne elektrane Trebinje 1 od 73 MW\nEvropska banka za obnovu i razvoj (EBRD) zainteresovana je da podrži izgradnju solarne elektrane Trebinje 1, prvog takvog projekta Elektroprivrede Republike Srpske (ERS).\nSolarna elektrana Trebinje 1, planirane snage 73 MW i projektovane godišnje proizvodnje od 108,7 GWh, deo je desetogodišnjeg plana ERS-a za gradnju elektrana na obnovljive izvore ukupne snage 1 GW. ERS je prošle godine dobio koncesiju na 50 godina za Trebinje 1, a vrednost investicije je procenjena na oko 52 miliona evra.\n“Bili bismo jako srećni kad bismo pružili našu podršku i finansijska sredstva u razvoju ove investicije”, rekla direktorka EBRD-a u BiH Manuela Naessl nakon sastanka sa generalnim direktorom ERS-a Lukom Petrovićem.\nTema razgovora bile su i investicije u prenosni sistem\nOna je rekla da se razgovaralo o nekoliko projekata ERS-a iz obnovljivih izvora energije, sa akcentom na solarni, kao i o investiranju u prenosni sistem, navodi se u saopštenju na sajtu kompanije.\n“Veoma je važno omogućiti mreži da preuzme obnovljivu energiju. Ranije smo obezbeđivali kredite, a to ćemo raditi i u budućnosti, jer je veoma važno smanjiti gubitke u distributivnom sistemu i unaprijediti njegovu spremnost,” rekla je Naessl.\nEBRD želi da podrži i privatne investitore koji su zainteresovani da dođu u BiH\nNaessl je napomenula da je od ključne važnosti imati dobre zakone i zakonodavstvo o obnovljivim izvorima energije, kao i da EBRD želi da podrži i privatne investitore koji su zainteresovani da dođu u BiH i kojima je potreban transparentan i otvoren okvir za rad.\nTagovi: EBRD, ERS, Luka Petrović, solarna elektrana, Trebinje 1\nPočetna » Vesti » OIE » EBRD želi da finansira izgradnju solarne elektrane Trebinje 1 od 73 MW


Niška televizija » Dodeljene stipendije i nagrade fonda ’’Sveta Petka’’(VIDEO)\nDodeljene stipendije i nagrade fonda ’’Sveta Petka’’(VIDEO)\nObjavljeno 10.12.2015. 17:17\nStipendije za uspešne studente i nagrade za talentovane đake, finansirane iz fonda Gradske opštine Medijana “Sveta Petka“ uručene su dobitnicima. Stipendije u mesečnom iznosu od skoro 12.000 dinara najbolji studenti sa teritorije ove opštine će primati u narednih godinu dana, a talentovani osnovci i srednjoškolci koji su pokazali izuzetan doprinos u nauci, sportu i umetnosti dobili su jednokratnih 30.000 dinara.\nOni su najvredniji i najtalentovaniji mladi ljudi na teritoriji Gradske opštine Medijana. Tako je pokazao konkurs pomenute opštine na koji se prijavilo više od 100 kandidata, kako za stipendiranje studenata, tako i za jednokratnu novčanu nagradu od 30.000 dinara koja se dodeljuje talentovanim đacima.Do uspeha su, kažu dobitnici, lako došli jer uče i bave se onim što vole.\nU fondaciji “Sveta Petka“ napominju da je odobreno i 5.400.000 dinara za vantelesnu oplodnju 28 parova. Konkurs za ta sredstva trebalo bi da bude raspisan u maju.


Dodik: Nema oružane pobune RS-a, ali će biti demokratske - Klix.ba\nBiH Dodik: Nema oružane pobune RS-a, ali će biti demokratske\nDodik: Nema oružane pobune RS-a, ali će biti demokratske\n20.10.2007. u 17:15\nPredsjednik Vlade RS-a i SNSD-a Milorad Dodik izjavio je u Bijeljini da je visoki predstavnik u BiH Miroslav Lajčak jučerašnjim odlukama "najbezočnije" prekršio Dejtonski sporazum, što do sada nije učinio nijedan njegov prethodnik, i najavio da će njegova stranka sutra izaći s programom mjera u vezi s novonastalom situacijom.\n"Nećemo dizati oružanu pobunu, ali ćemo sigurno dići demokratsku pobunu protiv nesumnjive dikature koja se providi“, naveo je Dodik, dodajući da su Lajčakove posljednje mjere „dovele do potpuno degutantne situacije, za koju RS ipak ima mehanizme".\nDodik je u izjavi novinarima kazao da visoki predstavnik sada može pristupiti smjenama bilo koga, ali da se on ne boji i neće se pomiriti s posljednjom Lajčakovom odlukom o izmjenama i dopunama Zakona o Vijeću ministara BiH.\nIstaknuo da nema namjeru da bude podrška Lajčakovom konceptu da „napravi društvo s vrijednostima uime međunarodne zajednice i da preda BiH u dominaciju Bošnjacima u svim institucijama, što je destabilizirajuće i nije održivo za BiH“.\nDodik je, između ostalog, kazao da je svim tim značajno urušeno povjerenej RS-a u institucije BiH, te posebno u međunarodnu zajednicu i OHR.\nPonovo je optužio „birokrate u OHR-u“ da su utjecali na Lajčaka da jučer saopći nove mjere.\n1h 31min 96


Bege Fank objavio knjigu “Dobar Rep: kako sam objasnio i završio pravi rep”: Odrastanje uz rimu i ritam - Glas Srpske\nBranislav Predojević 25.05.2022 08:03\nBEOGRAD - Izdavačka kuća “Popbooks” objavila je debitantsku knjigu autora Predraga Vukčevića ili Bege Fanka, pod nazivom “Dobar Rep: kako sam objasnio i završio pravi rep”.\nSama knjiga Predraga Vukčevića nesvakidašnje je provokativna vožnja kroz istoriju stila, nabijena erudicijom, stavom i možda najvažnije duhom! Riječ je o autentično napisanom vodiču kroz najvažnije sociološke i društvene fenomene afroameričke kulture druge polovine 20. vijeka, koji u središte društvenih previranja postavlja rep muljatora kao vitalnu borbenu mašinu spremnu da se uspješno nosi kako sa bjelačkim rasizmom, tako i sa kapitalističkom represijom koju je bijela zajednica nametnula ostalima.\nParalelno s tim, knjiga zagovara prevrednovanje srpske i jugoslovenske tradicije zasnovane na bitovima i rimama, analizirajući i dajući nerijetko ekscentrična, ali uvijek duhovita i argumentovana tumačenja stilova domaćih autora (Bad Copy, General Tu, Moskri...).\nČitava naracija o repu kao žanru data je s obzirom na začetak i razvoj srpske rep kulture, ali ne kao udaljenog fenomena istorijskog proučavanja, već kao dijela proživljenog iskustva koje je, kako on to sam kaže, njega oblikovalo kao autora.\n- Stigla je knjiga u kojoj sam uz lične priče o odrastanju s repom i o tome kako ga je moja generacija odomaćivala na našim prostorima, rešio i globalno najvažnije pitanje - “Šta je (pravi) rep?”. A zatim, kao da to sve nije dovoljno, pokazao i kako sam taj pravi rep svojim konceptom dobrog repa logički izveo do kraja, završio njegovu istoriju - rekao je Bege Fank, dodajući da njegove izjave ne zvuče previše razmetljivo, već one zaista jesu takve i to namjerno.\n- Objasnio sam zbog čega je bitno biti razmetljiv, biti kul i kako nas tome uče mnoštva prevara raznih varalica, a najviše crnih muljatora i elite muljatorske ekipe - crnih makroa. Konačno, objasnio sam kako sam prevario sebe da bih postao apsolutno dobar - kaže Vukčević.\nPostoje knjige koje bilježe istoriju određenog perioda popularne kulture i one koje se bave karijerom nekog autora-benda. Postoje autobiografije i knjige koje fenomene pop kulture sagledavaju iz akademskog ugla, ali rijetko se sreću one koje na ubjedljiv način sadrže sve to, čineći cjelinu. Zato “Dobar Rep” Predraga Vukčevića predstavlja rijedak događaj u našoj kulturi.\nPredrag Vukčević, poznatiji kao Bege Fank (1978.), muzičar je i teoretičar rep muzike koji je tekstove o repu, hip-hopu i plesnoj muzici objavljivao na portalima “Popboks”, “My People” i “Before after”, u časopisu “Kultura”, kao i u magazinima “Urban Bug” i “Huper”. Osnivač je virtuelne zajednice Bege fank, pod čijim se okriljem od 2010. bavi otkrivanjem i afirmacijom beogradskih fank sadržaja. Uz nekoliko EP izdanja, 2019. je objavio svoj jedini album “Dobar Rep”, a tokom karijere sarađivao je sa skoro svim ključnim akterima domaće rep scene. Sa Zoranom Lojanicom je na srpski preveo jednu od najznačajnijih knjiga o hip-hopu “Ne može da stane, neće da stane - jedna istorija hip-hop generacije” autora Džefa Čanga.


"Za devet meseci taksi skoro 300 miliona evra manje robe"\nMinistar trgovine, turizma i telekomunikacija Rasim Ljajić izjavio je da je u periodu od 21. novembra do 21. avgusta, odnosno za devet meseci trajanja taksi Prištine, iz centralne Srbije za 298 miliona evra manje robe plasirano na KiM nego u istom periodu prethodne godine.\nRasim Ljajić (Foto Sputnjik)\nLjajić je izjavi Tanjugu precizirao da se na dnevnom nivou manje robe isporuči za 1,087 milion evra nego pre uvođenja taksi.\n"To je direktna šteta, a indirektna će biti veća i meriće se, pre svega, u gubitku tog tržišta za naše privrednike iz najmanje dva razloga. Prvi je taj što će privrednici iz zemalja okruženja zameniti naše proizvode, a drugi razlog je negativna kampanja u kosovskim medijima protiv proizvoda iz Srbije", rekao je Ljajić.\nU skladu sa tim, Ljajić je poručio da će biti potrebno mnogo vremena za normalizaciju trgovinskih odnosa čak i ako se takse ukinu.\nOčekuje da bi u najboljem slučaju takse mogle biti ukinute nakon formiranja nove vlade u Prištini, jer će se ova mera kosovskih vlasti obilato koristiti u predizbornoj kampanji.\n"U nedostatku stvarnih ekonomskih rezultata, pitanje uvođenja taksi će se nametnuti kao jedino ’dostignuće’ kako bi se došlo do političkih poena i glasova", ocenio je Ljajić.\n07.08.2020 Pokrenuta prva srpska online prodavnica na Kosovu (544)\n07.08.2020 Lečenje korone u srpskim sredinama: Bolnice uglavnom ćute, a i građani (287)\n07.08.2020 Gračanica: Još jedna osoba pozitivna na koronavirus (169)


Budžet Evropske unije 166,7 milijardi – Bankar.me\n2 weeks ago EVROPA, MAKRO, SVE VIJESTI Leave a comment\nU njemu je, pored ostalog, predviđeno izdvajanje od 1,9 milijardi eura za pretpristupnu pomoć, za podršku susjedima EU, uključujući Zapadni Balkan, prenosi B92.\nBudžet EU za narednu godinu bio bi dopunjen sa bespovratnih 211 milijardi eura i oko 133 milijarde zajmova iz novog, privremenog instrumenta za oporavak nazvanog Naredna generacija EU. Iz tog fonda će se pružiti podrška evropskoj privredi ugroženoj pandemijom koronavirusa.\nKako je navela EK, godišnji budžet i instrument Naredna generacija EU zajedno će mobilisati značajne investicije za borbu protiv ekonomske i socijalne štete prouzrokovane pandemijom koronavirusa, za pokretanje održivog oporavka i zaštitu i otvaranje radnih mjesta.\nBudžet za narednu godinu je, kako je objašnjeno, u skladu sa posvećenošću EU da u budućnosti investira u „zeleniju“, digitalniju i otporniju Evropu.\nEK je, pored ostalog, predložila da se za Zajedničku poljoprivrednu politiku alocira 55,2 milijarde eura, za fond za povezivanje Evrope tri milijarde, za digitalnu Evropu 1,34 milijarde, za Erasmus plus 2,89 milijardi, a za fond za azil i migracije 1,1 milijarda.\nPored toga veliki dio sredstava će otići za prioritetne akcije koje su identifikovane u vezi sa instrumentom Naredna generacija EU.\nEvropski komesar odgovoran za budžet, Johannes Hahn, rekao je da je u vanrednim okolnostima EK predložila mobilizaciju podrške bez presedana koja će pomoći stotinama hiljada ljudi, kompanijama i regionima da prevaziđu krizu i izađu iz nje još jači.\nKada bude usvojen, budžet će biti prvi u okviru novog višegodišnjeg finansijskog okvira za period od naredne do 2027, prvi godišnji budžet koji je predložila predsjednica EK Ursula von der Leyen i prvi za EU sa 27 članica, nakon izlaska Velike Britanije iz bloka i kraja tranzitnog perioda.\nPrevious Najavljena valorizacija podgoričkih kupališta\nSljedeći Broj nezaposlenih u SAD raste za 1,5 miliona nedjeljno


Metabo vibraciona bušilica SBE 850-2 cena, cene Srbija, prodaja Beograd Novi Sad Niš\nMetabo vibraciona bušilica SBE 850-2 cene\nSnaga: 850 W Broj obrtaja: 0 - 1,100 / 3,100 min-1 Metalna brzostezna glava Dve brzine KickBack stop Plastični kofer,... specifikacija\ncena od 18.525,00 do 21.000,00 din | prodavnica (2)\nSnaga: 850 W Broj obrtaja: 0 - 1,100 / 3,100 min-1 Metalna brzostezna glava Dve brzine KickBack stop Plastični kofer\nTrenutno nemamo slike za Metabo vibraciona bušilica SBE 850-2\nEPonuda nije internet prodavnica već Vam omogućava da brzo i lako nađete Metabo vibraciona bušilica SBE 850-2 po najjeftinijoj ceni. Naš cilj je da kupci budu što bolje informisani o ponudi Metabo vibraciona bušilica SBE 850-2 na tržištu Srbije. Vrlo lako nalazite željeni proizvod za kategoriju Vibracione brusilice cene, ne morate da lutate od sajta do sajta za Metabo Vibracione brusilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Metabo vibraciona bušilica SBE 850-2 sa PRODAVCEM. EPonuda ne može da garantuje potpunu tačnost specifikacije i slika za Metabo vibraciona bušilica SBE 850-2. Pre kupovine, podatke za Metabo vibraciona bušilica SBE 850-2 proverite na sajtu PROIZVOĐAČA.


Milovanović na Čokotinom brdu za publiku - PLUMRACE\n28. 08. 2013. Comments (0) Views: 495 Autosport, Brdske trke\nU vikendu pred nama ASK Sprint iz Kruševca organizuje brdsku trku koja se boduje za Srpski automobilski savez pod okriljem AMS Srbije. Do sada je na adresu organizatora stiglo više od 30 prijava, a jednu je poslao i Nemanja Milovanović, koji je najavio da će i pored povrede ramena koju nije zalečio na Čokotinom brdu pre svega voziti za publiku i armiju svojih obožavalaca.\n– I pored toga što smo trebali moja ekipa i ljudi iz Planetvina 365 da nastupimo i probamo auto na Kopaoniku prošlog vikenda, za početak drugog dela sezone, povreda ramena koja još uvek nisam zalečio me je odvojila od staze. Imajući u vidu da sam prvi deo sezone prošao više nego dobro i uspešno, na takmičenju za Centralnoevropsku zonu (CEZ) i našem šampionatu, odlučio sam da stisnem zube i na Čokotinom brdu nadomak Kruševca vozim pre svega za publiku i brojnu armiju ljudi koji me bodre svih ovih godina – rekao je Milovanović.\nBriljantna vožnja na Avali tako reći na kućnom pragu iznedrila je treće mesto u generalnom plasmanu i prvo u klasi. Sledi Cazin koji je bodovan za CEZ, ali je još tada Milovanović vozio pod blokadama zbog bolava u leđima, ali želja je bila jača i rezultat nije izostao.\n– Došao je red sada da se fokusiramo na naš šampionat i probamo da do kraja ostanemo vodeći, uz to u planu je i priprema za trku šampionata Evrope na Buzetu u Hrvatskoj. U Kruševacu očekujem jedan jako lep i dobar događaj, kao što je bilo i prethodne dve sezone i nadam se da će biti dobar odziv takmičara. Automobil pripremamo za predstojeći vikend, na koji idemo sa puno optimizma gde ću dati maksimum, ali pre svega očekujem zanimljive trke. Pozivam publiku da dođe u što većem broju i podrže sve nas i ujedno uveličaju brdsku trku u Kruševcu – dodoa je Milovanović.\nI pored maksimalno uloženog napora Nemanja ne krije da nije zadovoljan performansama svog automobila, ali će se boriti koliko može. Ujedno doneo je odluku da ova sezona „ide“ ovako kako je krenula, ali i najvljuje promene kod sebe i svog tima.Ozbiljnost na prvom mestu, jer kako je rekao, dogodine ih očekuje mnogo teži zadatak.\n» Autosport, Brdske trke » Milovanović na Čokotinom brdu za publiku\nDragoj i balanser nadmoćno na Beranovcu\nTrkom MX divizije startovao Balkanski u Globarima


Zlatiborci predstavili svoja porodična preduzeća - Užice Oglasna Tabla\nдецембар 5, 2017 0236\nZlatibor / Jahorina – Druga regionalna konferencija o porodičnom preduzetništvu u Srbiji, Bosni i Hercegovini i Crnoj Gori održana je na Jahorini. Zlatiborci, koji su prošle godine bili domaćini Prve regionalne konferencije i ovaj put su uzeli aktivno učešće.\nEkonomska politika potvrđuje da, kako je dodala, nema značajnih razlika između porodičnog preduzeća i bilo kog drugog preduzeća.Faktori uspeha porodičnog posla isti su kao i za bilo koje drugo preduzeće. U najkraćem to su stabilni uslovi poslovanja koji podstiču, a ne guše preduzetničku inicijativu. Prednosti porodičnih preduzeća su: porodično vlasništvo, kontrola ili upravljanje preduzeća se delegira od strane porodice, aktivno uključivanje članova porodice u poslovanje preduzeća i sklonost da se prenosi vodeća uloga u preduzeću sa jednih na druge članove porodice. U opštini Čajetina 80 odsto preduzeća su porodična, navela je Božanić.


PK Leskovac – Viktor Dimitrijević osvojio tri zlatne medalje - JuGmedia\nLESKOVAC – Destočlana ekipa Plivačkog kluba “Leskovac” donela je sa takmičenja najmlađih kategorija u Valjevu šest medalja, od kojih je tri zlatne osvojio Viktor Dimitrijević (2005).\nPK “Leskovac” učestvovao je na takmičenju u Valjevu na Prvenstvu Centralne Srbije za najmlađe kategorije sa 400 takmičara iz 22 kluba iz Srbije.\nViktor je za klub i za svoj grad osvojio 3 zlatne medalje u disciplinama 50 metara delfin, 50m ležno i 50 metara kraul.\nMedalje su osvojili još i Petković Iva rođena 2006. godine i to 2. mesto na 50m prsno i 3. mesto na 50m kraul. Još jedna takmičarka koja je uspela da osvoji medalju je Pavlović Petra (2005) i to 3 mesto na 50m delfin stilom.\nSledeće takmičenje na kojem će takmičari iz Plivačkog Kluba “Leskovac” da nastupaju je 11.oktobra povodom Dana oslobodjenja Leskovca.\n“Ovo takmičenje u Leskovcu pod nazivom ”Leskovački Pobednik” postalo je tradicionalno. Nadamo se velikom odzivu takmičara i naravno dobrom uspehu prvenstveno naše dece iz kluba”, ističe jedan od trenera Miljan Savić.\nOd danas ponovo zakazivanje pregleda kod izabranog lekara\nOd danas je zvanično ponovo počeo sistem zakazivanja pregleda kod izabranih lekara u svim ambulantama Doma zdravlja Pirot, saopšteno je iz ove…